qundao/data-zh-poetry huggingface dataset:
次韻君叙湖上偶作
作者：周紫芝
朝代：宋

政恐情須我輩鍾，畫船同載舞衣紅。
可憐燕子無人管，不忍桃花過眼空。
客睡喜聽門剝啄，君詩來送玉丁東。
何時却覓孤山路，共弔梅花樹下翁。
次韻君叙雨中偶作
作者：周紫芝
朝代：宋

春風作意惱春懷，更落殘紅上紫苔。
無限好詩飛得去，幾人今雨肯重來。
夢回故國空千里，酒憶徴君共一杯。
看取西湖天下勝，客愁應爲此時開。
次韻吳思道贈姑谿道人
作者：周紫芝
朝代：宋

殘生擬覓山中伴，萬事厭從兒輩談。
笑我攜家常作客，羡君買地已成庵。
早將遼海千年夢，換得曹谿一滴甘。
聞與道人新結社，懶雲今不是常參。
次韻周秀實寺丞七夕三首·其一
作者：周紫芝
朝代：宋

烏鵲橋成不恨遲，隔秋相見豈無期。
姮娥空傍月中去，嫁得星郎是幾時。
次韻周秀實寺丞七夕三首·其三
作者：周紫芝
朝代：宋

無限欄階月下兒，遙瞻星旆却嫌遲。
催教織女梳雲髻，想得無心理杼絲。
次韻周秀實寺丞七夕三首·其二
作者：周紫芝
朝代：宋

夜深閑把玉東西，月下樓空畫幕垂。
人似天孫酒如玉，夢中猶憶少年時。
次韻和答圓明老師二首·其一
作者：周紫芝
朝代：宋

平生作劇謾逢場，枘鑿由來苦未當。
笑我彈冠方適越，看誰紉佩獨沉湘。
捧心政恐元非病，怒臂前知不自量。
它日小松山下路，合分風月與徜徉。
次韻和答圓明老師二首·其二
作者：周紫芝
朝代：宋

回首雲庵日又低，孤帆欲渡晚風吹。
桃花水暖拍隄去，蓮葉舟輕隨棹移。
老罷轉知身是夢，愁來只有鬢成絲。
人間無地安雙足，萬事從頭愧老師。
次韻國師對月見懷
作者：周紫芝
朝代：宋

老子關門不著書，奄奄真復似曹蜍。
月來林下苦相憶，詩落眼前歡有餘。
滿挹清光歸酒面，小分秋色到吾廬。
胸中拍塞愁千斛，特地煩君一掃除。
次韻奉答馮遠猷
作者：周紫芝
朝代：宋

翩翩綺紈子，粲粲潔衣服。
朱門酒肉臭，不飽膏粱腹。
凄迷百草中，得比蘭與玉。
手持白瑤琴，欲鼓朱絃曲。
閟兹清廟音，未易可流俗。
名家千里駒，歷塊步巳獨。
妙年振華鑣，肯折鹽車軸。
中原暗風塵，國步日窘促。
勒銘樹高勳，要是一夔足。
期君乃如此，使我安小築。
次韻姑谿興國寺晚眺
作者：周紫芝
朝代：宋

禪房花木有殘紅，此地還因曲徑通。
竹影看搖金瑣碎，風鈴解語玉丁東。
人來白鳥横空處，山在先生倚杖中。
絕唱未酬才已盡，夜燈搔首鬢如蓬。
次韻子東奉命祠高禖齋宮望臨平山
作者：周紫芝
朝代：宋

遙想祠宮曉色寒，卷簾聊此看孱顔。
官閑頗似蘇司業，詩好全如庾子山。
覓句不妨煙雨外，浮家猶記往來間。
舊游有意重回首，恐上金鑾未得還。
次韻子東春雪
作者：周紫芝
朝代：宋

春光早已到千林，尚有餘寒壓曉衾。
解作飛花朝蔌蔌，絕勝疏雨曉涔涔。
無田亦有三登意，是瑞何妨一尺深。
雪裏故人誰過我，西湖巖壑似山陰。
次韻子紹九日杜門
作者：周紫芝
朝代：宋

晚吹悲落葉，微雲淡秋陽。
幽花趁佳節，綠酒生寒光。
秋物誰可人，木奴半青黄。
想當持兩螯，與客薦一觴。
未須落烏紗，着屐登上方。
池邊木芙蓉，亦足醉流芳。
醉輒遣坐客，醒復翻書囊。
心遠門常開，足適屨可忘。
念我安得此，用臥秋日長。
衰年廹蹇嵼，病力難取勷。
昔與羣少年，登山名跳梁。
醉中看茱萸，尚憶故態狂。
歲月挽不留，老大徒自傷。
但念拜東野，相從日尋常。
次韻子紹同黄超然諸公山中之作
作者：周紫芝
朝代：宋

人生丘壑意，往往老未决。
煌煌金朱人，何嘗樹風烈。
轉戰作蠻觸，肝膽殊楚越。
晚爲林下遊，如熱就炎暍。
不知誰爾嗔，自欲作此孽。
諸郎名坐曹，十日忽已浹。
竹輿走駸駸，山溜隨活活。
青山不相違，相見兩欣悦。
共賦臨清流，班荆坐林樾。
誰持步兵酒，相救文園渇。
風嘯蘇門登，衣飄御風列。
問酒掛百金，登高扶九節。
况乃落星巖，似與世人别。
尚想儋州翁，清詩散飛屑。
遺跡倘可尋，斯遊未宜輟。
偉哉二三子，風姿各磊落。
應憐老病足，無用飽芻秣。
那得嘶北風，長歌唾壺缺。
眼看磊落士，抗論自超拔。
各鳴白玉珂，共上黄金闕。
笑我不出門，與世無乃拙。
長鬚夜光持，清澹兩奇絕。
咀味久益寒，牙類貯冰雪。
誰當笑我起，着鞭追往轍。
同乘一葉舟，共載西湖月。
次韻子紹游壽星寺寒碧軒
作者：周紫芝
朝代：宋

好竹連山萬壑青，落星天近接飛甍。
流盃共把人須勝，風玉相看眼倍明。
故老舊遊雲已散，孫郎長嘯鳯重鳴。
閑來却倚朱欄看，蒼雪依然入句清。
次韻子紹秋熱望雨之作得詩而雨已足故詩意小異
作者：周紫芝
朝代：宋

我欲蓐收回老火，乞雨天公殊未可。
忍饑但復念壁立，回首誰能看甑墮。
天將夜雨送秋來，可近書檠吾已惰。
耕犁澤澤水涓涓，歸買一廛猶不果。
老翁何日在田間，君上青雲應記我。
次韻子紹立春二首·其一
作者：周紫芝
朝代：宋

自息中山鬬，長安幾見春。
司天得南正，迎日法高辛。
送老年華速，催耕雨意新。
又聞寛大詔，飛舞下天津。
次韻子紹立春二首·其二
作者：周紫芝
朝代：宋

客久悲殘歲，春生尚薄寒。
簪花人似夢，卷白意先闌。
黄犢還驚眼，青葅已入盤。
新年有行樂，老去逐君難。
次韻子紹臘雪書事
作者：周紫芝
朝代：宋

君莫愛廣寒殿冷月姊歸，夜乘白鳯空中飛。
何如長安城中千門萬户雪，玉皇后闕人間稀。
明年王春月書正，瑞麦垂黄臘前應。
袞衣丞相穆天縡，白髪野人歌聖政。
吾生老矣直宜休，此心欲話誰當酬。
短犁青帽耕雪壟，破曉何時歸飯牛。
誦君新詩如七發，酒酣起舞耳亦熱。
滿夜方伴月嬋娟，開户不知風凛冽。
次韻子紹送春七絕·其一
作者：周紫芝
朝代：宋

混沌七竅鑿，可恨倏與忽。
人生寒暑間，萬古長出没。
次韻子紹送春七絕·其七
作者：周紫芝
朝代：宋

青春不識回，豈但春去閑。
何以永我日，妙香横博山。
次韻子紹送春七絕·其三
作者：周紫芝
朝代：宋

來禽着青子，紅葉護殘春。
但使風味勝，不愧桃李門。
次韻子紹送春七絕·其二
作者：周紫芝
朝代：宋

孫郎惜春句，平澹古未聞。
譬如春江波，因春自成紋。
次韻子紹送春七絕·其五
作者：周紫芝
朝代：宋

西湖天下勝，咫尺安得往。
青春不可追，老力亦難强。
次韻子紹送春七絕·其六
作者：周紫芝
朝代：宋

招提在南山，共著蠟屐登。
世無謝康樂，此事誰復能。
次韻子紹送春七絕·其四
作者：周紫芝
朝代：宋

微生感年衰，誰能惜春盡。
政恐厭黄梅，吳楊出蒸菌。
次韻子紹雨中游北山禮白衣大士
作者：周紫芝
朝代：宋

官冷長如賜沐閑，門雖漫設晝常關。
勞君馬上風前句，畫我湖邊雨外山。
落木半巖秋色裏，曲欄千尺暮雲間。
白衣大士應憐我，忍對高人不厚顔。
次韻子紹題竹坡二首·其一
作者：周紫芝
朝代：宋

孫郎忽唾寒窗玉，來過當年玉川屋。
更作縱横一尺書，爲榜南坡兩三竹。
次韻子紹題竹坡二首·其二
作者：周紫芝
朝代：宋

結廬歸臥今尚無，白頭寄食猶中都。
移栽自種短牆底，他時此計知何如。
次韻子雍同達書記遊安林
作者：周紫芝
朝代：宋

江湖流落一烏巾，同障西風滿扇塵。
試爲支郎吐幽句，了知長吉是前身。
欲寛江上三年夢，更碾禪房一掬春。
不爲相逢苦相挽，行吟應在楚江濱。
次韻季共再賦
作者：周紫芝
朝代：宋

住作山中居，懶甚不出屋。
誰知五斗腰，須用作鈎曲。
索米無如何，問舍豈不欲。
空懷西谿魚，紅鱗膾寒玉。
不知坐中山，修眉爲誰綠。
敝裘裹粗繒，隨分了寒燠。
儻忍作海夫，雖臭亦可逐。
如其不能然，未可歎沉陸。
此事誰當論，唾面恐自速。
如君秀芝蘭，非世閑草木。
交蓋久已傾，談舌未易縮。
不知人謂何，此念吾已熟。
年來有新遊，妙語敵嶽麓。
縣知南屏謙，頗爲調茗粥。
何人餘羊羔，金帳意有屬。
淺斟醉糢糊，低唱聲斷續。
誰同白傅春，樓下雪中竹。
更題竹上詩，傷神想幽獨。
但恐世間求，此樂未容復。
况乃籋雲姿，自是千里足。
行看鏘八鸞，何止芻一束。
應憐老病翁，短髪悲曲局。
次韻季共再賦
作者：周紫芝
朝代：宋

寒深方閉門，雪重忽滿屋。
誰能起僵臥，賴此陽春曲。
曲高雖和寡，喜甚得所欲。
心知夜光珠，大勝煖花玉。
歌君窈窕詞，侑我荔枝綠。
頗疑蝸牛廬，忽作駝裘燠。
窮兒偶作富，貧固不待逐。
我老况才盡，文字羞二陸。
上水船苦遲，脱手彈驚速。
寒如蝟張毛，癡類烏棲木。
兒時弄筆手，老欲袖間縮。
打窗聽悉窣，坐睡便清熟。
瞑想西湖雪，已没孤山麓。
那知公是時，洗鉢飯僧粥。
灞橋風雪驢，並酌不相屬。
政如冠上貂，難使狗尾續。
病骨尚畏寒，少待吹嶰竹。
春山走倭遲，呼客慰窮獨。
新游亦不惡，舊觀疑可復。
歡知當有餘，飲豈歎不足。
述作付陶謝，囊囊歸自束。
相從笑癡兒，日暮方生局。
次韻季共古意三首·其一
作者：周紫芝
朝代：宋

艷女塗修眉，貞女重婦德。
紛紛桃李花，豈復無顔色。
争妍固可憐，落知不足惜。
我欲採江蘺，悵望秋水隔。
次韻季共古意三首·其三
作者：周紫芝
朝代：宋

客從遠方來，獨立江水湄。
江水何悠悠，白髪空離離。
病足修長途，弱羽思歸飛。
歌君傷秋曲，淚濕遊子衣。
次韻季共古意三首·其二
作者：周紫芝
朝代：宋

人生結綢繆，捐情誓蒼旻。
恩愛那得長，故交不如新。
蹭蹬廹歲晚，坎壈悲斯人。
舉世亦何有，知心繄夫君。
次韻季共和相之前作二首·其一
作者：周紫芝
朝代：宋

誰從玉闕蓬萊殿，吹下仙人蕚綠華。
風急有時翻柳絮，月寒無數著梅花。
時開病眼看三徑，勝着青衫趁兩衙。
欲煮南屏山下雪，問誰能點老謙茶。
次韻季共和相之前作二首·其二
作者：周紫芝
朝代：宋

雪意鬖鬖整復斜，似人霜髩不勝華。
只今瘦骨欹風帽，空憶寒江釣浪花。
妙舞正看回激楚，兩峰旋欲戰彭衙。
不將鹽絮輕相比，似我南窗玉色茶。
次韻季共大雪早遊竹閣書所見
作者：周紫芝
朝代：宋

憶昔司酒毋，瀕湖賦官屋。
頗如賀知章，上疏得湖曲。
詩雖竟坐窮，天亦稍從欲。
三年看飛雪，萬嶺琢寒玉。
有時横輕舠，不敢唾净綠。
但當忍涕洟，豈不念安燠。
是時走緋衣，荷擔晚相逐。
堅冰鑿涸陰，推日在北陸。
收藏備賜頒，功用等神速。
歸來閲空庭，玉立僵凍木。
青燈照詩肩，屢作龜頸縮。
高軒客誰過，寒瓮酒空熟。
只今古城隅，回望蒼山麓。
﨑嶇失巖岫，紅腐困饘粥。
王郎飛曉驂，此意知有屬。
文懷斷弦悲，當倩鸞膠續。
話客想回舟，敲門亦看竹。
恨無摩詰手，風姿寫幽獨。
憶君腸九回，得意日三復。
平日交遊盡，如子一夔足。
他時追汗漫，便可擺拘束。
人生何自苦，成敗棋一局。
次韻季共月夜見懷竹坡用子紹韻·其一
作者：周紫芝
朝代：宋

五十九年蘧伯玉，家無擔石居無屋。
喜君馬上風前詩，似我南坡月中竹。
次韻季共月夜見懷竹坡用子紹韻·其一〇
作者：周紫芝
朝代：宋

老此安能爲有無，曹會豈可當大都。
彈丸脱手盤走珠，句然如此今誰如。
次韻季共月夜見懷竹坡用子紹韻·其一一
作者：周紫芝
朝代：宋

平世欲獻初無玉，何嘗生存夢華屋。
苦遭田父亦與飲，不問主人時看竹。
次韻季共月夜見懷竹坡用子紹韻·其一三
作者：周紫芝
朝代：宋

鱸魚憶鱠松江玉，船作浮家當漁屋。
寒窗夢著雨中蓑，長釣復垂波上竹。
次韻季共月夜見懷竹坡用子紹韻·其一二
作者：周紫芝
朝代：宋

十事如意八九無，暮年猶喜見子都。
那能從公得三絕，但可一身觀六如。
次韻季共月夜見懷竹坡用子紹韻·其一五
作者：周紫芝
朝代：宋

公哦新詩戞鳴玉，欲辦陟釐須滿屋。
誰遣藍田丘壑人，来吹緱嶺參差竹。
次韻季共月夜見懷竹坡用子紹韻·其一六
作者：周紫芝
朝代：宋

心知遊路豈復無，頗如六鷁飛宋都。
小巫羞澁見大巫，神氣比公真蔑如。
次韻季共月夜見懷竹坡用子紹韻·其一四
作者：周紫芝
朝代：宋

平生僅識之與無，敢攻詩城跨二都。
歸舟欲上知可呼，念捨公去何所如。
次韻季共月夜見懷竹坡用子紹韻·其七
作者：周紫芝
朝代：宋

鉛刀不可切堅玉，敝筐豈能持大屋。
强驅跛鱉當前鋒，看公詩成如破竹。
次韻季共月夜見懷竹坡用子紹韻·其三
作者：周紫芝
朝代：宋

烏衣諸郎美如玉，笑我秋風卷茅屋。
才高渠是判花人，頭白吾羞汗青竹。
次韻季共月夜見懷竹坡用子紹韻·其九
作者：周紫芝
朝代：宋

藴石知公似荆玉，誰作璵璠薦王屋。
白髯應笑虎頭癡，青衫謾把魚須竹。
次韻季共月夜見懷竹坡用子紹韻·其二
作者：周紫芝
朝代：宋

寒窗有意過我無，雍容車騎子甚都。
更當爲作子虛賦，王郎文彩今相如。
次韻季共月夜見懷竹坡用子紹韻·其五
作者：周紫芝
朝代：宋

無方可試藍田玉，空想雲庵臥玉屋。
賴有人間百尺樓，下臨此地千尋竹。
次韻季共月夜見懷竹坡用子紹韻·其八
作者：周紫芝
朝代：宋

君房言語舉世無，射策未許蒙帝都。
巴人下里不足數，雲韶九奏方純如。
次韻季共月夜見懷竹坡用子紹韻·其六
作者：周紫芝
朝代：宋

衰翁久已一故無，聊睇逸驥方過都。
公是風流小摩詰，我爲無用長僑如。
次韻季共月夜見懷竹坡用子紹韻·其四
作者：周紫芝
朝代：宋

此君那可一日無，桃花不復怨玄都。
得公明月千斛珠，我羞魚目真不如。
次韻季共蓬齋夜坐三首·其一
作者：周紫芝
朝代：宋

幽人懷故鄉，夜坐聽秋雨。
耿耿不成寐，悽悽亦良苦。
酒白應自斟，茶甘爲誰煮。
喜意入寒燈，詩成看花吐。
樂饑焰短檠，玉蟲綴釵股。
當亦念衰翁，秋風臥何許。
次韻季共蓬齋夜坐三首·其三
作者：周紫芝
朝代：宋

露井飛彫梧，碧月借秋色。
頗聞遭鼠輩，惱睡成反側。
君豈劾鼠手，姑緩藁街磔。
我亦見事慣，流年反多歷。
誰能與此物，更較勝負敵。
一笑謂狸奴，無乃爾不職。
次韻季共蓬齋夜坐三首·其二
作者：周紫芝
朝代：宋

寒齋秋意高，夜久羣籟息。
眼前無一塵，誰與共此席。
平生樂虛曠，頗怪言不食。
遙知高世意，仰面看屋脊。
秋蟲曾何知，悲鳴亂胸臆。
君亦意不眠，佳月良可惜。
次韻季共蓬齋新梅
作者：周紫芝
朝代：宋

王郎巧催花，妙語起槁枯。
譬如返魂香，能使死者蘇。
詩成花亦開，小草時卷舒。
頗如風前柳，勝韻花中無。
蓬齋姑射仙，不待折簡呼。
芳姿倚醉玉，未用須人扶。
自君作周旋，此德良不孤。
移根始山中，一笑煩王都。
坐令桃李花，淺俗皆凡夫。
棐几滑以净，雲窗窈而虛。
釅白奪寒雪，軟紅空九衢。
我久離山中，問花今何如。
殷勤培弱榦，何日課獠奴。
於花苟得計，於我亦何愚。
此意倘復遂，瘦地良可鋤。
誦君種花句，撫卷長嗟吁。
次韻季常疊前作見寄
作者：周紫芝
朝代：宋

人生富貴如五侯，祿豐位大功不酬。
朱輪華屋令人羞，一蓑不如歸飯牛。
自駕款叚馬少遊，勝驟玉腕尚書騮。
少年蹭蹬在丘壑，晚歲風雨悲梧楸。
江邊短艇苦喚我，此心勇往誰能留。
幽期正怨齒髪悞，事定不須龜筴籌。
言雖太漫君莫笑，與語俗人真暗投。
香秔炊熟碧鱸美，横江已辦秋風鈎。
胸中它日幾雲夢，四海不勞圍寸眸。
肯聽兒女昵昵語，秋蟲悲笑徒啾啁。
陽春白雪一落耳，竹枝凄怨慚蠻謳。
次韻季長感事
作者：周紫芝
朝代：宋

久將華髮寄林泉，尺一呼來近日邊。
身退已甘無事老，眼明重見太平年。
鼎湖龍去心雖在，長樂鍾鳴喜欲顛。
解道貞元朝士少，劉郎定自有新篇。
次韻孫子紹判院喜雨之作
作者：周紫芝
朝代：宋

豐隆欲鞭車，風伯不借便。
我欲訟風伯，雲意亦復變。
帝命誰敢遲，民事那可緩。
油雲始膚寸，崇朝忽瀰漫。
深憂軫淵衷，凍雨洗霜霰。
知誰挽銀河，傾瀉落天半。
喜氣同雨來，孫郎語良健。
應憐占籍者，就食免流轉。
天子坐法宮，斯民樂芳甸。
雲山倘可尋，野水不辭亂。
幽人得新凉，妙作寄三嘆。
君鋒不可當，我復那能殿。
次韻孫子紹山礬
作者：周紫芝
朝代：宋

造化出尤物，餘芳若爲容。
遙知補陀山，天香落巖風。
題評付大手，妙質煩天公。
捧心陋嫫母，彼美唯孟庸。
但恐兩無情，一笑花遂空。
賴此絕世姿，墮君幽句中。
相識苦恨晚，著語今復仝。
願偕九畹蘭，結根永相從。
可憐金錢花，亦薦白玉鍾。
勿遣倡條滋，亂我風露叢。
次韻崔都巡馬上望天目山
作者：周紫芝
朝代：宋

雨後青雲萬里開，翠螺新染玉縈迴。
將軍馬健隨風去，天目山高入眼來。
稚子能文非好武，君王賦韻不爲才。
且將横槊新傳句，獨對西風侑酒盃。
次韻常元明寄侯元進
作者：周紫芝
朝代：宋

丞哉風味似崔侯，松下行吟萬事休。
亂後只應堪一笑，官閑如此復何求。
看花欲下春衫淚，射月先憂塞草秋。
賴有道人三昧句，爲君一洗向來愁。
次韻常元明見寄三首·其一
作者：周紫芝
朝代：宋

月明驚鵲未安巢，生事如僧止一包。
但得有門容看竹，不知何地可分茅。
愁來漫載盈鴟酒，老去難穿中鵠髇。
獨有詩緣難洗盡，强隨春鳥作啁嘲。
次韻常元明見寄三首·其三
作者：周紫芝
朝代：宋

我如病橘綴寒梢，璀璨何由入貢包。
交舊半應歸宿草，亂離真已壓前茅。
毛錐早信難當敵，銅弩何由學射髇。
願借瀾翻千偈手，爲余一洗向來嘲。
次韻常元明見寄三首·其二
作者：周紫芝
朝代：宋

已分功名噲等高，平生誰問六花包。
千頭願種封侯橘，三脊仍慚縮酒茅。
亂後詩囊成長物，夢中驚胆落飛髇。
我非執戟明光客，知有何人肯見嘲。
次韻幼安寺丞感舊見示
作者：周紫芝
朝代：宋

當時長嘯敵先摧，不費官軍一炬灰。
黠虜自驚風鳥散，使君方看玉山頽。
攖城捍賊今亡矣，抗疏論功有是哉。
相見可堪談舊事，爲公搔首一徘徊。
次韻幾聖見貽二首·其一
作者：周紫芝
朝代：宋

梅花雪後有殘枝，留與幽人照夕暉。
已借水光浮淨几，更將山翠染春衣。
回中漫叟移舟去，月下淵明種豆歸。
知我短坡無客到，肯攜長麈爲翁揮。
次韻幾聖見貽二首·其二
作者：周紫芝
朝代：宋

坎止流行念已輕，常關雖設是吾扃。
事如痛定何堪說，出爲饑驅豈有情。
滿座自傾鸜鵒舞，半巖擬作鳳凰聲。
醉中深意知誰解，付與前身阮步兵。
次韻庭藻兄弟唱酬之作
作者：周紫芝
朝代：宋

黄耳書來得近詩，楚騷寧復爲秋悲。
會令好句能傳信，更有何方可樂饑。
巖壑樹高元是桂，階庭人秀盡成芝。
脊令風雅誰能繼，神物應須與護持。
次韻庭藻再賦天申節錫燕書事
作者：周紫芝
朝代：宋

蓬萊殿角薰風凉，法宮無事垂衣裳。
人間樂奏萬斯曲，枝上日轉咸池桑。
天皇初開紫府燕，御前催賜黄金觴。
誰乘風雲依日月，臣有力牧君軒黄。
望雲仰見天不遠，簪花莫厭鬢如霜。
五風十雨自中國，語從重譯傳名王。
年年五月熟荔子，又見北使朝連昌。
聖君當宁占寶曆，太史執筆書殊祥。
雲間雙闕日五色，下被四表同堯光。
風姿矯矯華省郎，珩璜結佩鳴水蒼。
但將兩耳聽韶濩，付與孺子歌滄浪。
傳杯遙想水殿冷，畫鼓咽咽清晝長。
次韻庭藻再賦觀潮
作者：周紫芝
朝代：宋

海門白浪如山高，還從巨海驅洪濤。
何人戲出此偉觀，撩公傑句争雄豪。
詩成飛電欲争激，戰勝何甞費鋒鏑。
更復盡出武庫兵，不念長卿家四壁。
當時年少今老翁，愁將白髪吹秋風。
來趁千人萬人出，尚記時節如元豐。
袖手人知公作語，歌兒停歌復停舞。
越山迎浪看潮頭，白玉傳觴急飛羽。
胸中如公多廟謀，八珍未獻伊鼎羞。
笑人欲買江邊宅，看潮飽度殘年秋。
次韻庭藻天申節錫燕書事
作者：周紫芝
朝代：宋

千秋舞馬初登床，新歌樂府傳霓裳。
當時提封三萬里，人間何處無農桑。
邇來重見太平日，侍臣復上開元觴。
雲門一闋天樂奏，瑞獸三尺南金黄。
師臣擁珮燕旨酒，虎臣杖節嚴秋霜。
成功乃自師尚父，異姓不數汾陽王。
紫皇萬歲壽明主，斗魁六宿來文昌。
三呼往往出靈嶽，由漢以來無此祥。
諸公自是列宿數，玉階合望重瞳光。
聖朝御極日杲杲，風雨順序天蒼蒼。
虞階已復罷干羽，漢郡會看開樂浪。
小臣拜手亦稽首，願祝地久仍天長。
次韻庭藻折梅懷周秀實
作者：周紫芝
朝代：宋

風流掃地難挽回，二老人物似蘇梅。
時從花底飲落雪，醉臥沙頭雙玉罍。
平時交分心相許，晚歲相思各秦楚。
孤山籬落固依然，縱有此花無此語。
周郎别去當有期，歸來不復如瓜時。
天應知客頗有恨，花亦憶君尚未遲。
我游東吳身是客，夢到江南與江北。
安得馬背如孤鴻，萬里從君聊一息。
只今春草還萋萋，會須急喚王孫歸。
次韻庭藻秋懷三絕因以見招·其一
作者：周紫芝
朝代：宋

擬趁牛山九日杯，煩公催取菊花開。
青天有月無人喚，却喚樽前惡客來。
次韻庭藻秋懷三絕因以見招·其三
作者：周紫芝
朝代：宋

不見元龍少日豪，還將萬事等秋毫。
只今風味猶如許，醉看霜前斫兩螯。
次韻庭藻秋懷三絕因以見招·其二
作者：周紫芝
朝代：宋

山横鳥外白雲邊，酒滿秋風落帽前。
老子要詩那得句，湖天欲買不須錢。
次韻庭藻與陳相之李子至定尋梅之約見示
作者：周紫芝
朝代：宋

西湖三見青春面，無人共醉山間梅。
晚逢詩老看古雅，如入周廟觀山罍。
我所思兮在何許，昔望長江隔淮楚。
三月春前始識君，倚杖看花聽君語。
我今欲赴同襟期，老情可得如年時。
清歡既少飲不足，枯膓欲盡詩應遲。
衣冠此地多佳客，相逢四海無南北。
天將此樂付公等，一枝方訪春消息。
老夫老矣何能爲，折花夢作春山歸。
次韻庭藻觀潮
作者：周紫芝
朝代：宋

八月既望秋風高，羣飛海水催江濤。
水來中州八萬里，至吳乃折微傷豪。
當日潮來如箭激，萬弩迎潮射鳴鏑。
風吹海立猶至今，雪卷千堆濺青壁。
人間有海詩有翁，健如駕浪長江風。
詩成便可作圖畫，歲好莫漫占凶豐。
坐中客怕噤不語，憑高下看馮夷舞。
殘音到石未肯回，澎湃猶能作宮羽。
人生快意難預謀，眼辜盛事心懷羞。
老病無人喚我出，閉門枉度三中秋。
次韻庭藻讀少陵集·其一
作者：周紫芝
朝代：宋

李杜文章萬丈高，就中詩律少陵豪。
風流自是渠家事，奴僕從來可命騷。
次韻庭藻讀少陵集·其三
作者：周紫芝
朝代：宋

玉燭初調大曆年，先生偶脱萬兵前。
誰教早獻千金賦，可得看囊更有錢。
次韻庭藻讀少陵集·其二
作者：周紫芝
朝代：宋

濯錦江頭可一杯，碧鷄坊口草堂開。
十年劍外無相識，黄四娘家幾度來。
次韻庭藻追記去歲與余游西湖舟中聞火而歸
作者：周紫芝
朝代：宋

漫郎移舟入小回，醉著幅巾歌落梅。
老夫但倚紫藤杖，袖手恥看黄金罍。
忽漫相逢遽如許，醉後高談俱楚楚。
百尺君臥元龍樓，醇酎我羞公瑾語。
從來悲樂難預期，人生快意能幾時。
紅光屬漢勢未已，短艇掠水歸嫌遲。
只今俱是京塵客，君居巷南我巷北。
天寒饑餓不出門，遣騎時來問消息。
江邊久客知何爲，白頭拾遺徒步歸。
次韻庭藻酴醿
作者：周紫芝
朝代：宋

憶昔在江國，屢醉酴醿春。
平生看花眼，老暗京洛塵。
王城一見之，玉顔猶可珍。
但恐花見憐，憔悴非昔人。
是事姑且置，飲我樽中醇。
幽姿不可名，清芬難具陳。
誰登玉宸殿，與梅差等倫。
山礬豈其弟，月姊當與親。
頗笑凡質陋，始喜國色新。
此論那可廢，此冤聊可伸。
次韻庭藻雨中不出湖上
作者：周紫芝
朝代：宋

幅巾飽看西湖春，徐行當車不動塵。
有時乘興未遽反，武林無此尋春人。
湖山如螺湖水白，幾見青天月生魄。
年年馬上看吳娃，舞袖雙裁越羅窄。
長安貴人百不憂，胡爲亦復多窮愁。
出門載酒不可往，倚杖看雨如窮秋。
萬事不由人作計，我欲除愁唯一醉。
此生已老復何求，五字但知公臭味。
春風吹雨山澤晴，青山有約翁有情。
故人官高少閑暇，可喚白鷗同此盟。
次韻庭藻韓園燕集
作者：周紫芝
朝代：宋

故老歸來有喬木，更結飛樓繞湖綠。
城南去天無尺五，中有人間幾巖谷。
驊騮曉踏金谷園，花邊立馬絲竹喧。
金屈巵行碧落酒，繡羅襦醉雙紋鴛。
吳姫遺鈿客墮幘，白眼舉觴天宇窄。
春深别館花如烟，藉草傳杯地爲席。
君居當東我復西，莫嫌酒涴身上衣。
遙知第五橋邊路，桐葉題詩人未歸。
明朝雨驟風苦惡，殘榼雖存不堪酌。
更須拭眼到風篁，急呼海棠償舊約。
次韻庭藻題寒林渭川二圖二首·其一
作者：周紫芝
朝代：宋

煙水蒼茫認翠巒，寒林正在有無間。
何人乞與并州剪，分取江南一半山。
次韻庭藻題寒林渭川二圖二首·其二
作者：周紫芝
朝代：宋

煙梢零亂一川寒，換得天孫錦繡端。
却憶東窗舊時竹，年來新筍盡成竿。
次韻張元明同邊郎中遊西湖二君講同年之好有此游
作者：周紫芝
朝代：宋

十里春波翠染衣，小尋魚鳥共追隨。
船頭風急何妨醉，湖上山多盡入詩。
藜杖偶來飛絮裏，蘆鞭猶憶看花時。
兩公人物如連璧，同上金鑾亦未遲。
次韻張元明書劉氏草堂
作者：周紫芝
朝代：宋

草堂聞出碧雞西，一色桃花去路迷。
有眼固應元自白，無腰略可爲人低。
池塘看浴雙鳧雨，簾幙時銜燕子泥。
想得君家舊蓑笠，依然猶在太真谿。
次韻强使君見寄
作者：周紫芝
朝代：宋

夢澤南州聽曉雞，老饕於此寄朱麾。
春湖魚上先分玉，暗谷茶生看展旗。
酒甲江西聊可醉，山横楚尾恨無詩。
年豐訟少知何事，時有光陰到楚詞。
次韻强常州見寄
作者：周紫芝
朝代：宋

門前冠佩眼中稀，家在西湖水繞扉。
每對鳯姿羞羽翼，更因魚目得珠璣。
身閑聊伴蒼官語，詩瘦空慚笨伯肥。
别後清言應亹亹，不知談麈爲誰揮。
次韻强幼安中大以僕築室濂溪見寄
作者：周紫芝
朝代：宋

歸去來兮復幾時，臨流屢欲喚篙師。
種秔有地供饑腹，佩犢無人作去思。
偶著衣冠真是夢，倦尋丘壑已嫌遲。
如今真在廬山裏，二妙堂成更乞詩。
次韻强幼安歲晚感事
作者：周紫芝
朝代：宋

寒日催殘歲，新詩得夜光。
雪猶隨處有，梅亦爲春芳。
愁鬢何從白，流年有底忙。
官閑應放臘，燕寢自凝香。
次韻彦恢再示前作
作者：周紫芝
朝代：宋

此生難數絳人年，高位由來免疾顛。
自笑晚途聊復爾，相逢雲路豈其然。
歸心只欲開三徑，薄宦何由託二天。
他日據鞍如可强，故人雖老未輕捐。
次韻彭叔容
作者：周紫芝
朝代：宋

彭郎作詩調最高，語中起伏多波濤。
維其有之是以似，千佛名經中一豪。
潮從海來與山激，彭郎詩成疾飛鏑。
詞鋒何止却千軍，脆敵何堪守堅壁。
去年載酒呼衰翁，蕭蕭兩鬢吹江風。
手持氂尾白玉柄，坐中風味王安豐。
今年不出無一語，想像紅旌浪中舞。
臥聽東來響怒濤，安得西飛有雙羽。
晚歲莵裘誰與謀，有如此江真可羞。
會待潮來復潮落，短蓑獨速吳江秋。
次韻徐伯遠題錢少愚畫孤山月梅圖
作者：周紫芝
朝代：宋

錢郎名與大年齊，貌得孤山一段奇。
月色昏昏人寂寂，梅花淡淡水漪漪。
戲將三昧傳神手，催動千林破臘枝。
不用摩挲窺妙墨，暗香疏影在新詩。
次韻徐南美題趙彥符拳石
作者：周紫芝
朝代：宋

翩翩佳公子，逸氣凌青雲。
戲寫蒼石姿，遂逼仇池真。
平生三昧手，舉世誰與倫。
清詩爲披拂，警語良亦神。
一朝入雙眼，二妙俱可人。
次韻徐美祖梅花
作者：周紫芝
朝代：宋

我得孤山已恨遲，水邊無復昔年枝。
花隨此老俱成夢，詩似徐郎今有誰。
隴使醉将春作信，廣平應解玉爲肌。
五更笑語香中意，只有羅浮曉月知。
次韻德莊惠南城紙衾且示妙句
作者：周紫芝
朝代：宋

范公古遺直，富貴不自娛。
平生一布衾，歲晚眠粗疏。
至今鑱新銘，尚得司馬書。
此老抱剛節，豈與公孫俱。
乃知枯槁士，白单良復須。
衰年忍風露，蹭蹬來東吳。
感君借餘温，此意知何如。
青氈寄幽夢，蕙帳羞吾廬。
得此林下具，爛錦不願餘。
况乃粲佳句，薄袖翻明珠。
恨我無蒼珉，爲君載龜趺。
願與冰雪姿，臥起同卷舒。
荆土作翠被，此俑無乃愚。
問言擁六尺，豈不賢一襦。
次韻德莊送别·其一
作者：周紫芝
朝代：宋

千里辭家復臥疴，賴君一笑肯相過。
夢看赤鯉春騰浪，歸見牽牛秋渡河。
空裏懶能書怪事，酒中自可作無何。
一竿忍負平生意，重釣花姑溪上波。
次韻德莊送别·其二
作者：周紫芝
朝代：宋

烏帽前頭没馬塵，箇中元自不無人。
風流公是習主簿，文字我慚陰子春。
此日定交真有意，一生弔影復誰親。
相從又失秋來約，已結茅椽着病身。
次韻忍毋我春日三絕句·其一
作者：周紫芝
朝代：宋

暖入平林囀鳥鶵，日烘花氣滿庭隅。
道人元不關春事，肯把新晴餉客無。
次韻忍毋我春日三絕句·其三
作者：周紫芝
朝代：宋

春意全灰病後心，粥魚齋鼓聽禪林。
鳥啼南嶺夢初斷，花發故園人懶尋。
次韻忍毋我春日三絕句·其二
作者：周紫芝
朝代：宋

雨餘繞屋一渠水，日落滿簾何處山。
我亦時來開病眼，怕將春色照愁顔。
次韻戒叔增明閣晚眺
作者：周紫芝
朝代：宋

朱閣瞰流水，曲欄横晚天。
薄雲初過雨，高柳却鳴蟬。
杖履且終日，風塵今幾年。
莫將懐遠句，重說舊林泉。
次韻戴文舉陳季陵見索故稿
作者：周紫芝
朝代：宋

短兵無力可交綏，强敵當前敢出奇。
况我龍鍾臨老日，值君三五少年時。
擬將衝雪騎驢句，換取看花走馬詩。
病思誰能更搜索，但拳雙臂作支頤。
次韻文伯與余遊孤山
作者：周紫芝
朝代：宋

客塵費爬搔，佳士要推挽。
誰與同薄遊，君來慰愁眼。
並湖得名山，水色淡平遠。
清泉手可掬，汲綆不畏短。
何人談醉翁，但取瀹茗椀。
古幹不受寒，霜露閲歲晚。
向来後庭花，想像空婉娈。
堂堂兩使君，摹晝暗丹粉。
名莭冠今古，風流未渠泯。
處士一癯儒，萬像共偃蹇。
珠玉儼在前，未肯作寒窘。
勝遊那可既，客意殊未滿。
更當窮兩高，豈復悔重趼。
果腹尚可期，嘗鼎安一臠。
次韻文殊老人題寶頂寺
作者：周紫芝
朝代：宋

門連弱水不可渡，山似妙高知幾尋。
得雨僧分香積飯，行檀人施褭蹄金。
重新佛屋龍天喜，已退魔軍歲月深。
老去願隨君共隱，誰能擁膝更長吟。
次韻文若與余相遇武林之作
作者：周紫芝
朝代：宋

南來衝雨著征衣，山下黄梅正熟時。
老大相逢真是夢，寒温以外只談詩。
樂丞游宦聊因酒，陶令絃歌政坐饑。
人物似君那易得，一蓑歸釣未應遲。
次韻文若贈黄叔魚
作者：周紫芝
朝代：宋

倦客愁如許，他鄉歲屢更。
衰顔人共笑，遺恨老難平。
我欲隨歸夢，君誰共月明。
嗣宗賢叔姪，况有各才名。
次韻方元相見寄
作者：周紫芝
朝代：宋

數椽元著亂山叢，强入天街踏軟紅。
老去只思青眼舊，詩來猶數白頭翁。
身游吳越千山外，春落邯鄲一枕中。
賴有可人俱在眼，舉杯惟欠與君同。
次韻明叔九日見懷
作者：周紫芝
朝代：宋

準擬重陽共一杯，幅巾臨水復登臺。
飛花撲面君相送，落葉滿山人未回。
故國只憑幽夢到，斷腸頻寄尺書來。
此生終向江湖老，黄菊紅茰笑謾催。
次韻時然惠徽州近作
作者：周紫芝
朝代：宋

莊侯四海習鑿齒，鸞栖一枝亦聊爾。
沸鑊那尋袁處州，獨跨羸驂度徽水。
羊腸路繞十八坡，危磴天懸三十里。
捫參歷井不復休，一握去天真有此。
軍符夜下星火急，吏習文書日填委。
青山倥傯未可厭，方外周旋人有幾。
坐看雲生拄頰間，便恐詩成横槊裏。
萬壑千巖入句來，天遣江山助奇偉。
我昔經行五嶺頭，芙蓉峰高天正秋。
凄音怨曲不成調，細雨寒烟空復愁。
曉得新詩驚欲倒，句似當年山色好。
一生忍淚泣秋風，可笑區區郊與島。
次韻曾同季悼其幼子
作者：周紫芝
朝代：宋

曾侯名家郎，家有玉頰兒。
渥洼出名駒，丹穴生長離。
春風入庭户，獨秀蘭與芝。
未乾弄麞墨，遽草騎龜詩。
我昔少年日，屢作哭子癡。
須煩六如偈，爲洗長年悲。
次韻木南稀見贈
作者：周紫芝
朝代：宋

上章分得鑑湖春，賀老前身恐是君。
常病薫蕕難共器，豈容雞鶩可同羣。
已無若若纍纍意，頗坐奇奇怪怪文。
稍許白頭親杖履，少年功業付終軍。
次韻李姑谿過王次卿留終日
作者：周紫芝
朝代：宋

昔日風流李泰和，暮年流落竟如何。
追隨天驥元分路，蹭蹬金鑾不上坡。
人物眼高誰睥睨，江山興在且婆娑。
幅巾倒載歸時莭，想得扁舟漾月波。
次韻李子澤過次卿谿堂二首·其一
作者：周紫芝
朝代：宋

溪雨廉纖作晚晴，斜川風物喚淵明。
歸來定自有新句，醉著烏巾一幅輕。
次韻李子澤過次卿谿堂二首·其二
作者：周紫芝
朝代：宋

時人但數李北海，惡客遠過元次山。
笑我不能同一醉，也來谿上看烟鬟。
次韻李子至與陳相之定尋梅之約篇尾見及
作者：周紫芝
朝代：宋

謝朓樽前憶語離，别來懷抱只愁知。
鶺鴒原近識君晚，鴻雁書遙寄客遲。
何事不嫌霜後鬢，尚邀同醉雪殘枝。
今年新得梅花句，華萼詩中第幾詩。
次韻李安州紀贈二十韻
作者：周紫芝
朝代：宋

衣冠數人物，伯仲高人間。
我於鴻雁行，疇昔奉往還。
掛名華萼集，遂爾不復刊。
暮齒慨晼晚，得州近荆蠻。
恨公識面遲，又復容追攀。
高風薄雲漢，秀句横筆端。
乃知同氣中，文采真斑斑。
誰將鄖城水，換取蓬萊山。
要公撫凋氓，天意豈等閑。
玉階有餘地，行歸鳴佩環。
上最不待久，唾手未苦難。
念我老已熟，無鬢堪成班。
江頭忽三月，坐見春物殘。
相逢喜傾蓋，往事論險艱。
一飲未徹席，扁舟渡驚湍。
情鍾惜易别，易别成永歎。
可憐堂下水，故作聲潺湲。
風流倏雲散，人生豈長歡。
願公寄尺書，細行勿輕刪。
仍煩巧匠手，著意鐫堅頑。
次韻李安州贈别
作者：周紫芝
朝代：宋

老來著處便爲家，行盡江西是水涯。
詩到說歸無限意，山非吾土未應嘉。
我思故國方成恨，君到東湖尚有花。
更欲少留聽句法，公詩已似玉無瑕。
次韻李宗丞秋懷二首·其一
作者：周紫芝
朝代：宋

河朔三株樹，霜高不受侵。
日邊初識面，詩裏復論心。
愁莫令知處，杯須略放深。
弟兄俱絕唱，一世少知音。
次韻李宗丞秋懷二首·其二
作者：周紫芝
朝代：宋

身作三吴去，霜從兩鬢侵。
羈棲臨老日，牢落少年心。
好句何曾得，清秋幾度深。
越江憐久客，時送海潮音。
次韻李彥恢簡錢侍郎因叙將别之意
作者：周紫芝
朝代：宋

兩淮持莭記當年，奏計歸來雪滿顛。
應念故人今老矣，載瞻行旆只依然。
欲知鴻雁劬勞日，便是鵷鸞咫尺天。
况有金蘭在坡禁，一生交分豈輕捐。
次韻李郎中休日不出二首·其一
作者：周紫芝
朝代：宋

文昌不作吏曹忙，賜沐歸來日更長。
青士寒生庭下雨，木奴香借樹頭霜。
喚回短夢知何事，尋得新詩又夕陽。
遙想南窗卷疏箔，起看雙鷺入鵷行。
次韻李郎中休日不出二首·其二
作者：周紫芝
朝代：宋

簿領癡兒作底忙，閑中得味獨君長。
登臨莫負山如玉，歲月還成鬢作霜。
誰把酒澆陶靖節，天將詩付沈東陽。
明朝湖上看雙璧，兄弟聯鑣作雁行。
次韻林察院賀章正言得子
作者：周紫芝
朝代：宋

海中仙果著新枝，可是香山得子遲。
雛鳯遠從丹穴至，神駒初出渥洼時。
平生種德無遺恨，他日傳家有是兒。
聞道長庚曾入夢，已應能作上樓詩。
次韻林梅卿西湖載酒時僕以病不赴
作者：周紫芝
朝代：宋

西湖豈復似人間，付與瀛洲學士閑。
百榼滿傾桑落酒，兩高聊作道場山。
一年春事方三月，萬里風煙静八蠻。
白髪可憐欹病枕，蘭船空憶棹歌還。
次韻桂嘉任郎中贈别二十四韻
作者：周紫芝
朝代：宋

是身本蘧廬，誤得兩朱轓。
朅來臥江樓，白鷗看飛翻。
驚鴻卷西風，吹落雲水間。
江山相表裏，宇宙殊恢寛。
但苦千種愁，不供萬疊山。
幸兹洪崖君，仙馭超人寰。
一身聊復爾，萬事不可干。
富貴倘無求，藜藿亦自安。
不須金鼎爐，養此玉棟顔。
紛紛一回睇，往往俱冥頑。
有如盗跖手，可鱠朝飯肝。
居之彼不疑，念念我心寒。
公今梨棗成，心地無險艱。
横湖僅一葦，經月無寒暄。
昔爲吏曹郎，今带儒生酸。
繆從周旋間，獲奉澹泊歡。
公已聞大道，我猶縳枯禪。
誰知數日惡，忽有千里歎。
古道催行輈，滿山霜葉丹。
仙凡自此隔，無復相追攀。
餘生幾何時，白日飛驚湍。
願公追松喬，駕鶴驂翔鸞。
我亦上五老，舉首雲間看。
次韻楊吉老秋懷古風
作者：周紫芝
朝代：宋

相思復相思，一别遽如許。
相望隔參商，相期邈秦楚。
遡洄願從之，道路長且阻。
道阻不足憂，歲暮心獨苦。
踏車繰絲娘，頭緒幾千縷。
寒螿聲酸嘶，入我肺與腑。
自我之來思，悠悠六寒暑。
賴此同社郎，清風生玉麈。
次韻楊師古留别
作者：周紫芝
朝代：宋

寄食客鄉遠，誰人肯見過。
江山來往數，蘭玉弟兄多。
可恨澆愁酒，能摧轉棹波。
幾時書到眼，此别意如何。
次韻次卿中秋月下書所見
作者：周紫芝
朝代：宋

三載彭門夢，新年故國秋。
月當千里共，酒要十分酬。
翠幕知誰卷，雙鬟不奈羞。
寒螿莫相惱，啼作晚窗愁。
次韻次卿宴坐燒香二絕·其一
作者：周紫芝
朝代：宋

燕堂窗靜一簾垂，鵲尾薫濃客未知。
稍憶風流王子晉，月明閑弄玉參差。
次韻次卿宴坐燒香二絕·其二
作者：周紫芝
朝代：宋

薄霧霏霏欲滿空，爐煙不動寶薫濃。
莫将俗語譏時輩，更學東京范蔚宗。
次韻次卿寄李姑谿時欲問舎宛陵
作者：周紫芝
朝代：宋

我亦平生願執鞭，拜公眉宇記當年。
泰和人物真圖畫，李白風流是列仙。
雪裏已無回棹意，文中新有卜居篇。
幅巾還作溪堂夢，何日相從句水邊。
次韻次卿攜酒見過
作者：周紫芝
朝代：宋

睡過花時無好懷，柴門誰閉復誰開。
擬從月夜放舟去，更趁東風攜酒來。
鬚髮且休論早白，悲歡正可付殘杯。
君無舊雨仍今雨，相見應須日百回。
次韻次卿穿池得古研
作者：周紫芝
朝代：宋

功名到手莫嫌遲，妙琢先分紫玉池。
他日北門當視草，只今南澗且題詩。
人間未忍終埋没，神力應先作護持。
好替青氈成舊物，知君家有寧馨兒。
次韻次卿鳴琴終日二絕·其一
作者：周紫芝
朝代：宋

大音固自元無曲，綠綺何勞更著絃。
此調最高人不會，未知今復爲誰傳。
次韻次卿鳴琴終日二絕·其二
作者：周紫芝
朝代：宋

平生有味在朱絃，想得清風入指寒。
小閣香消簾不捲，知君不爲俗人彈。
次韻沈季鄉題醉山堂
作者：周紫芝
朝代：宋

看盡吳頭楚尾山，不嫌心似鳥知還。
可憐樽爼登臨處，正在烟雲杳靄間。
地勝豈無神物護，天教付與老翁閑。
憑欄欲喚君來語，家住寒溪第幾灣。
次韻沈彥述官舎書事二絕·其一
作者：周紫芝
朝代：宋

幕中從事最能詩，恐是當年杜牧之。
渠爲秋娘方覓句，莫將公事惱癡兒。
次韻沈彥述官舎書事二絕·其二
作者：周紫芝
朝代：宋

晚得休文一解顔，識君曾是畫圖間。
陽春白雪何由和，句有雌霓誦亦難。
次韻沈給事對雪長句二首·其一
作者：周紫芝
朝代：宋

灑天飛雪被長巒，落絮縈風醉後觀。
塞上餐氈公獨記，月中回棹我知寒。
已書上瑞歸天闕，又挽豐年到筆端。
懸瓠功名知有意，微生底處更求安。
次韻沈給事對雪長句二首·其二
作者：周紫芝
朝代：宋

翠失千峰與萬巒，爛銀宮闕縱奇觀。
樓空翠濕衣裘重，詩就風生齒頰寒。
聊與江山分絕致，浪陪樽俎問更端。
莫嗔郢曲無人和，七子風流負建安。
次韻王參猷用前韻見寄
作者：周紫芝
朝代：宋

文字何當僕命騷，餘年雖在鬢全凋。
元無舊曲能三歎，爲借新章作九韶。
千里奉祠猶去國，一官何地可同僚。
吹噓直上青天去，誰挽斯人入聖朝。
次韻王彦猷參謀避胡山中寄茶字韻詩卷二首·其一
作者：周紫芝
朝代：宋

詩如摩詰自名家，未數劉顛賦雪車。
問字誰攜子雲酒，敲門擬送玉川茶。
回頭拾得風前句，掃地先除眼界花。
老去無緣渾似夢，相隨真欲問毗邪。
次韻王彦猷參謀避胡山中寄茶字韻詩卷二首·其二
作者：周紫芝
朝代：宋

扁舟流浪作浮家，病齒凋零脫左車。
千里歸心秋後燕，一年春事雨前茶。
它時我自開三徑，此去君當判六花。
相見已還平日願，豚蹄何用祝汙邪。
次韻王興周齋宿省舍
作者：周紫芝
朝代：宋

念昔始觧事，結交少年場。
一生徒苦辛，兩鬢今成霜。
頗亦恨晚歲，始得同舍郎。
邂逅笑語間，仿彿芝蘭香。
朝吟共棐几，暮歸霑餘觴。
忽奉太室祠，共薦房俎羊。
曉陪奉常班，瓊珮參翺翔。
只今坐齋宮，夜雨誰對床。
王事間何闊，咫尺遙相望。
聊持鷓鴣椀，爲澆冰雪腸。
五字忽鼎來，古錦翻詩囊。
無力攻長城，有眼驚夜光。
跂彼笑織女，不復成報章。
何當畢祠事，共上南山岡。
更約顔李蕭，一笑同徜徉。
次韻相之和李子至尋梅詩
作者：周紫芝
朝代：宋

江南洛社各天涯，何事高人亦見思。
句法風流雲爛漫，旅情飄泊燕差池。
樽前病骨難供醉，花下枯藤可强枝。
莫喚孤山林處士，揚州何遜自能詩。
次韻相之木犀三首·其一
作者：周紫芝
朝代：宋

木犀韻勝無人畫，合在詩翁阿堵中。
已寫幽姿入新句，莫將遺恨怨秋風。
次韻相之木犀三首·其三
作者：周紫芝
朝代：宋

蘭芳九畹是同流，薜荔江蘺格未優。
不爲巖花作佳傳，靈均空說楚江秋。
次韻相之木犀三首·其二
作者：周紫芝
朝代：宋

異時茅屋東邊樹，黄粟吹香趁水流。
旋買殘枝供燕几，爲誰辜負故山秋。
次韻相之木犀六首·其一
作者：周紫芝
朝代：宋

拂色青衫不是粧，蘂珠宮裏淡鵝黄。
紫羅裳亦元無用，薝蔔花應自有香。
次韻相之木犀六首·其三
作者：周紫芝
朝代：宋

西湖南北兩邊山，牢落孤芳不奈閑。
好遣長鬚挽黄粟，付他桃葉伴雲鬟。
次韻相之木犀六首·其二
作者：周紫芝
朝代：宋

高樹層陰作翠雲，月華霜暈醒餘薫。
人間韻少花俱俗，天上香來世未聞。
次韻相之木犀六首·其五
作者：周紫芝
朝代：宋

留香欲住正須陰，遠引山林却要侵。
絕韻有誰能畫得，郎潛詩妙最知心。
次韻相之木犀六首·其六
作者：周紫芝
朝代：宋

玉折蘭摧事已休，倡條無數綠陰稠。
此花獨與蒼巖桂，風雨平分萬壑秋。
次韻相之木犀六首·其四
作者：周紫芝
朝代：宋

故國幽姿想自妍，只今誰與著詩憐。
竹籬茅舍花開處，望斷江西眼欲穿。
次韻相之見過口占雪中新句且許約季共携山谷書伯時畫過敝廬
作者：周紫芝
朝代：宋

寒欺玉樹雪横斜，遙想諸郎擬玉華。
更借蟾蜍千里月，細看薝蔔一林花。
公名已在曹劉上，我輩裁堪屈宋衙。
聞道高軒開二妙，竹坡猶有雪煎茶。
次韻石端若惠長句
作者：周紫芝
朝代：宋

仲容無雙天下士，草木自應殊臭味。
嵇康似鶴在雞羣，子陽如蛙真井底。
小巫神氣驚大巫，一見斂顔羞欲死。
眼無皂白敢妍媸，口有雌黄誰𧬈訾。
借令卷舌終自羞，吾顙嶢然寧不泚。
伯仁大腹號空洞，步兵醉語無臧否。
君方二子不啻過，視我當如發蒙耳。
浪將五字比長城，要爲庖丁作餘地。
人言政似韓潮州，欲借新聲與侯喜。
蒼顔槁項日摧頹，回雪流風更雄偉。
乃知愚知本相懸，何啻人間三十里。
我詩頗似西臺書，時雖可喜終可鄙。
人言嫫毋不自憐，捧心成顰亦成恥。
少年有意慕黄初，豈料永嘉聞正始。
詩壇新拜少陵侯，頗笑棘門兒子戲。
勸君此語勿浪傳，俗物還來敗人意。
次韻章季常見予所賦彦恢家七馬四石二詩
作者：周紫芝
朝代：宋

灞陵老將身未侯，連城價重誰當酬。
龍眠三歲亦何有，滿載緗囊歸汗牛。
蒼珉照眼裂躉尾，尺素抹電飛驊騮。
春風吹晴作妍暖，棊窗剝啄驚紋楸。
慇懃喚客出奇玩，一笑終日君家留。
此郎胸中有奇策，未能竟借前箸籌。
波瀾收歛入詩律，報章還得明珠投。
九重真龍想天驥，入木八法餘銀鈎。
只今尤物不到手，空花老日生雙眸。
章侯嘆息恨未見，但聽寒雀空嘲啁。
平生欸乃不成曲，無聲可和綿駒謳。
次韻章季常飲冰長句
作者：周紫芝
朝代：宋

九衢烏帽吹塵沙，心知痼疾無烟霞。
病眼不禁書葉遮，歲月逝已空吁嗟。
故鄉日遠老日加，無地可種青門瓜。
幾年塵甑兒女譁，強吟冰柱哦雪車。
長安城中十萬家，綠蒲朱籠來邇遐。
揮金截玉争矜誇，御府詔賜珍復嘉。
金盤璀璨無疵瑕，章郎文采如景差。
便恐餘子俱公邪，故遣麗句開天葩。
語勝未必甲豐華，深山窮谷寒無涯。
一讀盡噤池中蛙，老人晝臥横烏紗。
舉杯隨分浮水花，飲甘欲借歸齒牙。
千金難買官焙茶，百金未盡先藏义。
次韻端叔疊前韻見貽因以爲别
作者：周紫芝
朝代：宋

夜光分得千金璧，從來有限未省識。
一從韶濩到兩耳，三月遂令忘肉食。
高樓同倚百尺欄，江山滿眼方怡顔。
先生官冷不坐局，古寺分牀雨中宿。
清談亹亹不斷頭，幾度寒窗拔殘燭。
晚歲升堂來問禮，誰遣黄流入清渭。
金華上天朝紫皇，往事空勞公舉似。
明日山中歸牧羊，九回日斷思公腸。
他年華屋儻遂約，笑語尚聞蘭芷香。
青絲絡馬不須走，一杯且飲姑谿酒。
次韻端叔題余所藏山谷茶詩尾
作者：周紫芝
朝代：宋

翰林門生兩蒼璧，似是天人人不識。
學得黄初五字詩，不作人間萬錢食。
晚向江頭看藥欄，花前一笑聊開顔。
自言千載司玉局，尚記橋山分省宿。
今朝玉乳打團龍，昨夜新詩刻紅燭。
我識風流李元禮，人物流中有涇渭。
平生漫刺不浪持，晚得龍門略相似。
詩成袖手初相羊，便識從來錦作腸。
夢回却誦矞雲句，彷彿官焙聞餘香。
從今下客牛馬走，問字不妨時載酒。
次韻端若再惠長句
作者：周紫芝
朝代：宋

功名本是兒時事，過是懸知終少味。
向來欲度驊騮前，無命能居百僚底。
未容晚輩識風流，頓遣前賢隔生死。
黨獄十年猶未開，讒口囂囂苦相訾。
且將皮裏著陽秋，敢復眼前分濁泚。
顔之厚矣終自羞，論少卑之人亦否。
路逢俗士呼與言，公獨未知其趣耳。
無人爲弔楚客魂，誰肯更作將軍地。
此心此語只自知，聞君足音驚且喜。
詞傾三峽頗壯觀，氣吞雲夢真奇偉。
時從霧豹得一斑，行看飛黄日千里。
如君人物尚淹留，此事寧非肉食鄙。
枘方雖自與鑿乖，瓶竭那知是罍恥。
一生恨未識荆州，萬事政須咨伯始。
忘形已自到爾汝，論事何妨雜嘲戲。
人生一笑不易得，莫遣征航有歸意。
次韻羅仲共教授閑居三首·其一
作者：周紫芝
朝代：宋

爲米要令陶令出，無氈今坐廣文窮。
懸知嚼蠟世味薄，未抵撲衣山色濃。
大蓋且從渠自擁，小槽當與客頻中。
家談安得從三老，華萼同編是古風。
次韻羅仲共教授閑居三首·其三
作者：周紫芝
朝代：宋

擬築揚雄宅一區，碧鷄坊外且成居。
湖江君尚作浮宅，風雨我當無敝廬。
平日夢遊嗟路遠，新凉見面恰秋餘。
便須載酒相從去，要識平生未見書。
次韻羅仲共教授閑居三首·其二
作者：周紫芝
朝代：宋

了事痴兒不到詩，間中鼓吹自應奇。
莫教句法驚人甚，便恐功名入手遲。
性癖雅宜嵇叔懶，官閑只有漫郎知。
庭梧想得西風急，秋意微生楚些悲。
次韻羅仲共靈泉夏夜二首·其一
作者：周紫芝
朝代：宋

靈泉無暑竹連山，絕似秋霜五月寒。
我欲訪君安得往，江湖滿地一漁竿。
次韻羅仲共靈泉夏夜二首·其二
作者：周紫芝
朝代：宋

泉聲落枕喚詩成，傑句中含萬壑聲。
起看四更山吐月，又扶藜杖到天明。
次韻羅叔共紀事見寄
作者：周紫芝
朝代：宋

中原困胡虜，此事昔固聞。
何嘗大江南，犬羊動成群。
踴躍萬騎入，蒼黄兩龍奔。
五年三避狄，十室九見焚。
相公既降虜，盗賊俱官軍。
遂令江以南，填山滿屯營。
老稚五六輩，相呼走荒村。
君昔東道主，竄身亦荆榛。
兩家三十口，既死驚復存。
共求草中生，有似麞與麕。
平時巳蹭蹬，老恨有此身。
湛湛兩玉壺，炯炯無一塵。
猶喜垂盡中，得此千載人。
珠璣皎在前，自然洗妖氛。
恨君濟時策，百未有一伸。
半通猶綰戾，兩肘空懸鶉。
無人作游揚，恐得按劍嗔。
濃雲卷膚寸，未許膏斯民。
念昔仲夏夜，赤氣騰天曛。
雨足下垂地，誅斬當奸臣。
敵將果夜遁，王師策殊勳。
班荆記是夕，同我二三君。
君歌獨慷慨，淚下霑衣巾。
願言補周袞，八表均堯仁。
昆蟲及草木，同播一大鈞。
良會有如此，吾生豈非辰。
吟君洗兵馬，大雅何深醇。
安得清廟瑟，朱絃奏春温。
次韻美祖用元相韻以廣后山之意讀之汗下愧不自勝·其一
作者：周紫芝
朝代：宋

晉魏分騷雅，詩流本日長。
應傳少陵鉢，莫炷老僧香。
俗眼無涇渭，從誰話肺腸。
感君韶濩耳，來聽菊籬螿。
次韻美祖用元相韻以廣后山之意讀之汗下愧不自勝·其二
作者：周紫芝
朝代：宋

白璧光元在，青雲路亦長。
海天從逐臭，郎署會含香。
唾玉分新句，澆愁浣俗腸。
從今秋夜枕，霧草厭聞螿。
次韻聖謨見寄二首·其一
作者：周紫芝
朝代：宋

十年悲兩京，萬騎開幕府。
誰知鹿門翁，遠引脫罪罟。
吾衰固安用，文字考前古。
尚煩金蘭交，弔此饑寒苦。
龐公不可見，賤子何足取。
次韻聖謨見寄二首·其二
作者：周紫芝
朝代：宋

青衫幾痴兒，歛版上公府。
固應横海鯨，不可汙池罟。
高才乏近用，初不異今古。
功名亦偶然，慘戚良自苦。
富貴如公等，唾手自可取。
次韻艾主管二首·其一
作者：周紫芝
朝代：宋

三徑頻招客，羈懷可自寛。
湖分一水近，窗納數峰寒。
好句貧猶得，衰顔醉亦丹。
官閑樂如許，何地更求安。
次韻艾主管二首·其二
作者：周紫芝
朝代：宋

病畏空緣淺，愁知醉境寛。
五窮空抱藝，六巧豈勝寒。
鶴骨全憑杖，霜毛不受丹。
春雲莫成雪，僵臥有袁安。
次韻艾主管四月十日迎駕
作者：周紫芝
朝代：宋

十年不見羽書馳，萬里風塵静九圍。
又薦櫻桃入原廟，春來無事幾家肥。
次韻艾主管歲除有感
作者：周紫芝
朝代：宋

藍尾先迎替臘春，流光依約似行雲。
功名如夢日月晚，兒女滿前恩意勤。
此夜自傾桑落酒，誰家政舞石榴裙。
窮諳歲歲年年事，老坐奇奇怪怪文。
次韻艾主管約同居酬唱
作者：周紫芝
朝代：宋

老年無句上詩壇，晚向荆州始識韓。
馬歷險艱知足健，樹從黄落見根蟠。
不妨論好同膠漆，已復書盟在肺肝。
許我三冬共燈火，不須衝雨過蘇端。
次韻艾主管觀僕楚詞贅說見貽
作者：周紫芝
朝代：宋

傳記區區考異同，文章空愧楚人功。
窮年弄筆知何事，芸葉香中作蠧蟲。
次韻范元卿題友山堂
作者：周紫芝
朝代：宋

人間南北無同異，四海蒼生俱一世。
借令賣友取封侯，一擲成盧亦兒戲。
東平風度人所難，不將白眼看青山。
少年結客知無益，老喚南山相與閑。
人情自是有新故，相好乃能保朝暮。
故人落井已下石，紅袖彈筝未移柱。
玉巒排秀天清明，亂峰入眼心先傾。
向來刎頸或蹀血，此地一笑終忘形。
平生愛山心願見，喜色津津應滿面。
寧愁偃蹇不受招，一鶚孤飛誰可見。
次韻范提幹二首·其一
作者：周紫芝
朝代：宋

繡袞華貂侍禁宸，忠宣遺烈在絲綸。
傳家父子俱仁孝，蓋世功名孰比倫。
閥閲固知流派遠，衣冠今見典型新。
如公自是青雲器，不作劉郎問大鈞。
次韻范提幹二首·其二
作者：周紫芝
朝代：宋

白頭於世亦何能，欲賦歸來計未成。
孟博聲名追往昔，蔚宗文字慰平生。
風流易散嗟人事，臭味相求豈世情。
欲唱清歌送行客，不知誰是米嘉榮。
次韻莊簿對雪
作者：周紫芝
朝代：宋

月姊雲冠玉作膚，白鸞飛鞚下天衢。
欲酬平地雪三尺，正要澆愁酒一壺。
林下閉門須好句，廟堂調燭費嘉謨。
它時瓊佩朝銀闕，共醉寒江記老夫。
次韻葉兵部九日不出十日登北高峰
作者：周紫芝
朝代：宋

登臨一笑與誰同，此事人間未易逢。
莫恨清樽負重九，且看黄菊笑西風。
江連碧海潮初上，山近丹霄路欲通。
向晚歸來得新句，便知雲夢落胸中。
次韻蔡仲平梅花用玉局海南韻
作者：周紫芝
朝代：宋

老翁腸斷江南村，誰將楚些招歸魂。
月明常憶看花處，斷橋流水天黄昏。
一行作吏此事廢，日涉漫記柴桑園。
天憐羈客老且病，玉琢妙語清而温。
當時飽喫惠州飯，十年來負蠻鄉暾。
花飛白雪颶欲起，瘴濕黄茅人閉門。
爲公復誦海南句，寒窗掩卷凄無言。
傷心起酹玉局老，夜半獨瀝鴟夷樽。
次韻蘇元藻對雪長句
作者：周紫芝
朝代：宋

晚來風定雪初平，到手杯行不暫停。
夜色遠欺江月白，天花寧羡野梅馨。
遙瞻玉闕心先喜，一見瑤林眼自青。
回首西湖在何許，借君詩作遠山屏。
次韻蘇君叙暑雨大有秋意
作者：周紫芝
朝代：宋

五月癡雲爛不收，麥風先借一天秋。
聊煩細雨催幽句，更把新涼洗客愁。
人物似君真楚楚，功名憐我亦悠悠。
謾將無限思歸意，欲向回中著釣舟。
次韻袁時良司理二絕·其一
作者：周紫芝
朝代：宋

白頭身落亂書叢，粗遣殘年不記功。
乞得閑官歌楚些，始知君德被昆蟲。
次韻袁時良司理二絕·其二
作者：周紫芝
朝代：宋

人說篇章晚更雄，建安諸子未爲功。
今朝春草傳新句，昨夜燈花綴玉蟲。
次韻詹伯尹舒天用和答二首·其一
作者：周紫芝
朝代：宋

豫章有奇氣，鏗然兩青萍。
埋光久未識，神焰凌太清。
二子廊廟姿，肯負丘壑情。
會當束冠裳，未可終巖坰。
次韻詹伯尹舒天用和答二首·其二
作者：周紫芝
朝代：宋

我生如眢井，蕪穢久不鑿。
况此一日别，輒作數日惡。
碧雲晚自合，紅日麗林薄。
思君在何許，行行繞飛閣。
次韻費茂和風月亭新成
作者：周紫芝
朝代：宋

十室煕煕俗自恬，令君豈弟不多嚴。
簿書遣吏且堆案，風月撩人時到簷。
賸種幽花無限好，滿傾春酒十分甜。
何勞結屋深防客，清節如君有底嫌。
次韻趙伯武病中即事五首·其一
作者：周紫芝
朝代：宋

臥疴念經時，勿藥有新喜。
便應走駸駸，誰復稱起起。
嘯歌理壺觴，婆娑在窗几。
想當呼濁醪，與客談妙理。
次韻趙伯武病中即事五首·其三
作者：周紫芝
朝代：宋

愛酒知有癖，耽書久成痴。
官曹足餘暇，幽策約屢枝。
但恐蒹葭陋，繆倚瓊玉姿。
况無彈丸手，突過黄初詩。
次韻趙伯武病中即事五首·其二
作者：周紫芝
朝代：宋

趙侯佳公子，妙伎數三絕。
對君如春水，熇熇消內熱。
一爲藥石誤，良會能契闊。
便當亟相過，共此良夜月。
次韻趙伯武病中即事五首·其五
作者：周紫芝
朝代：宋

平生沈東陽，鶴骨儼如故。
朝來聞巾車，載酒定何處。
暮歸坐東軒，翰墨有佳趣。
當持烏絲欄，爲乞錦囊句。
次韻趙伯武病中即事五首·其四
作者：周紫芝
朝代：宋

病餘春巳歸，飛花滿空堂。
萱草欲成窠，戎葵粲微黄。
高門有賀客，新篘怯初嘗。
人生貴強健，餘事亦渺茫。
次韻趙師是題烏江連雲觀二絕·其一
作者：周紫芝
朝代：宋

項王才器固無雙，秦鼎雖輕可獨扛。
豐沛故人如不用，濟師猶得問長江。
次韻趙師是題烏江連雲觀二絕·其二
作者：周紫芝
朝代：宋

連雲臺上倚闌干，着眼何妨盡日閑。
公子胸中有雲夢，更須爲助借江山。
次韻趙思誠沈彥述春日和答
作者：周紫芝
朝代：宋

三千客裏賢公子，八詠詩中瘦沈郎。
他日功名垂竹帛，只今歌笑共杯觴。
鳥能娱客時相勸，雨亦憐花不打香。
喚取春來同一醉，天教閑日爲君長。
次韻趙戒叔燈下見榴花明日重午
作者：周紫芝
朝代：宋

醉帽風前著，榴花燭下看。
嫣妍爲誰好，流落未妨歡。
故國應千里，歸塗夢百盤。
明朝是重午，努力願加餐。
次韻趙簽判用李漕韻見示
作者：周紫芝
朝代：宋

九陌塵中度歲年，不堪烏帽著華顛。
名雖已愧周公瑾，詩或時參孟浩然。
豈料晚途蓮幕客，肯來同醉玉壺天。
人間富貴須公等，佩楪從今可盡捐。
次韻趙茂卿書事
作者：周紫芝
朝代：宋

自昔人高馬服名，胸中有策似金城。
玉階方寸何由借，榆塞風塵幾日清。
萬里有家無夢到，一樽和淚與誰傾。
竹西回首揚州路，腸斷故園春草生。
次韻道卿催梅
作者：周紫芝
朝代：宋

江上連朝暗飛雪，花信風遲寒凛冽。
東閣觀梅殊未妍，揚州何遜心應折。
何郎思苦花欲開，羯鼓不倩天公催。
詩翁自是催花手，能挽春從天際來。
帳下玉人羞起晚，弄粉含姿半驕蹇。
應憐冶葉與倡條，有意凌寒入芳苑。
君詩好更誰與論，會令寒谷生春温。
冰姿一笑忽滿眼，誰道鶴林花有神。
次韻道卿咏雪約遵歐陽文忠公令不得用鶴玉潔白等字
作者：周紫芝
朝代：宋

魯史書平尺，王春喜可占。
弄寒初照砌，逐吹旋縈簾。
水遠還迷望，山高遂失尖。
欺梅時滿樹，妬舞或陵襜。
鵲凍痴如夢，兒嬌喜欲拈。
人應横短櫂，誰且臥窮閻。
壯士知何畏，衰翁亦懶覘。
打窗時蔌蔌，拂帽更纖纖。
獸炭寒仍在，駝裘晚自添。
鷓鴣茶椀釅，鸚鵡酒杯甜。
歲事新愁破，詩章舊令嚴。
遙思庾樓夜，萬里一寒蟾。
次韻道卿喜賊平
作者：周紫芝
朝代：宋

無人試請一長纓，賢似防胡萬里城。
共說廟堂初奏凱，似聞淮海已無兵。
黄頭父老農桑晚，白面將軍劍佩榮。
息馬投戈知有日，黑山青犢已先平。
次韻道卿嘗新梅
作者：周紫芝
朝代：宋

梅梢着子葉青青，紅萼猶存味已清。
竹外一枝和雨摘，釵頭雙蔕爲誰情。
雪霜自是元同操，楟奈何由與並名。
商鼎欲調應有待，不隨鹽豉下蓴羮。
次韻道卿效離合體見贈
作者：周紫芝
朝代：宋

穠李有佳色，不如蘭芷香。
鳴禽矜爪觜，肯入鸞鳯行。
若士自有偶，俗子自有腸。
驗志貴同術，異趨徒參商。
望羊久自歎，相思不相忘。
偉哉德祖賢，長年與徜徉。
逢君青雲衢，弱羽難翺翔。
槁項與黄馘，珠玉儼在旁。
唧唧秋蟲吟，敢賡韶濩章。
夜光入我室，什襲徒珍藏。
次韻道卿梅花長句
作者：周紫芝
朝代：宋

月娥窺水晚纖纖，風味能回鐵石嚴。
滿地不禁飛處急，一枝猶得醉時拈。
國香無意欺蘭蕙，天質應羞擬絮鹽。
冷蘂依然在空谷，何人重傍少陵簷。
次韻道卿殘臘步遊林藪草木漸有生意三首·其一
作者：周紫芝
朝代：宋

抱病歲忽杪，杜門誰復來。
感子陽春句，爲嘘寒谷荄。
君才那易得，辭華陋鄒枚。
草木不足羡，雲衢路當開。
春意私節物，榮枯竟何哉。
封侯與裂土，且當付輿臺。
次韻道卿殘臘步遊林藪草木漸有生意三首·其三
作者：周紫芝
朝代：宋

人生有榮瘁，否極泰必來。
君看九地春，寸草無餘荄。
白首始一遇，蒲輪迎老枚。
祁隱不可招，詡徑行當開。
我欲尋盧敖，盧敖安在哉。
但當急洗眼，看子登雲臺。
次韻道卿殘臘步遊林藪草木漸有生意三首·其二
作者：周紫芝
朝代：宋

老意慘不樂，青春爲誰來。
藝蘭在九畹，誰能起殘荄。
桃李忽滿眼，其寔亦枚枚。
耕田種芝草，玲瓏殊未開。
榮華競春事，于我何有哉。
當浮白玉闕，下睨黄金臺。
次韻道卿瑞香
作者：周紫芝
朝代：宋

春意催花不自禁，紫團猶復畏輕陰。
蘭蓀有意窺芳馥，桃李含羞漫淺深。
鬭鴨並欄風冉冉，紅油垂幕月沉沉。
任郎便是花東道，不學香山夢後尋。
次韻道卿登樓有作
作者：周紫芝
朝代：宋

謝朓樓頭烟樹低，雨餘簾幕捲雌霓。
山從雲外分千疊，水自天來落兩溪。
南圃飛紅香滿砌，畫橋春漲綠平隄。
登臨日日傷愁眼，欄下夕陽還復西。
次韻道卿竹間桃花盛開
作者：周紫芝
朝代：宋

玉立疏疏不滿欄，小桃宜向竹閑看。
看花何必三千歲，带雨寧須十萬竿。
却怪靚粧情脈脈，不嫌青玉瘦欒欒。
何郎粉面堪憐許，擬學風枝耐歲寒。
次韻道卿縣樓觀雨之集
作者：周紫芝
朝代：宋

樓下江聲雜雨聲，斷雲初掩斷霞明。
吹殘惡熱凉生面，瀉作奔流綠繞城。
擾擾驚禽棲不定，娟娟缺月坐來生。
遙知舉白酬豐歲，醉裏憑欄句又成。
次韻道卿聞新鶯
作者：周紫芝
朝代：宋

草長江南春欲闌，曉鶯聲在綠陰間。
定應春恨知公子，故作清歌學小蠻。
催盡落花風自暖，喚醒愁眼日長閑。
隔枝時見黄金羽，始信庭柯會解顔。
次韻道卿見貽
作者：周紫芝
朝代：宋

樓下秋空月似波，與君高目在庭柯。
新愁别後知無數，白髮年來畏轉多。
歲月催人駒過隙，世緣相縛雉罹羅。
多才似子仍多學，他日金鑾穩上坡。
次韻道卿觀諸葛生製筆有感而作
作者：周紫芝
朝代：宋

任侯富三冬，志在食五鼎。
平生名教地，不對紛華境。
細書抄蠅頭，何當避炎冷。
毛錐捐脫兔，高與堆阜等。
遂呼東郭㕙，一一拔項領。
妙製窺良工，危坐銷日永。
錙銖辨柔勁，束縳較欹整。
那因將軍恬，始拜管城頴。
乃知鬻伎窮，不異束麻檾。
苞苴入朱門，蠧蚛不窺省。
吾曹坐書痴，微言姑自警。
他年草玄窗，長物俱可屏。
潛夫倘或著，封禪慎勿請。
相過有餘日，會待風雲靜。
次韻遠猷旅夕二首·其一
作者：周紫芝
朝代：宋

西風滿眼莫登樓，回望鄉關去末由。
晚色不催金絡馬，夜燈空夢玉搔頭。
梁王行識相如賦，楚國方悲宋玉秋。
萬里長途知不晚，一杯聊爲老人留。
次韻遠猷旅夕二首·其二
作者：周紫芝
朝代：宋

久占無何作醉鄉，人間萬事只逢場。
潘郎已老謾華髪，夢得多情還斷腸。
政恐新愁無處着，不知清夜爲誰長。
煩君試草思歸曲，付與蛾眉小抑揚。
次韻遠猷東池晚思
作者：周紫芝
朝代：宋

多事馮公子，含情不奈秋。
東池寄飄泊，畫舫信夷猶。
烽尚連三月，詩應擬四愁。
且須傾酒椀，未可喚歸舟。
次韻邵文伯懷桐渚與陳子高唱酬之樂
作者：周紫芝
朝代：宋

謫仙騎鯨上天去，萬古風流一丘土。
去天尺五城南杜，晚上瞿塘望江渚。
兩翁憔悴人不與，造物嗔渠作奇語。
陳侯筆勢誰可禦，九鼎自可獨力舉。
夢中尺錦君盡取，時向胸中作吞吐。
邵郎詩高孰賓主，一笑相看兩相許。
清歌那忍聽金縷，渠坐詩窮君勿怒。
衰翁老氣不可鼓，篆鼎瓦棺心好古。
此别相逢定何所，他時剝啄叩君户，藜杖經行尚堪拄。
次韻郭元壽泊舟琵琶亭下夜聞吹簫
作者：周紫芝
朝代：宋

舟在琵琶舊日亭，玉簫更弄月微明。
湓江故事新歌曲，便是香山此夜情。
次韻郭宰題妙香寮
作者：周紫芝
朝代：宋

香嚴參鼻觀，可受郢人斤。
誰能論許事，且炷松爐薫。
借此沈水力，侑我棐几文。
小閣亦窈窕，青烟散敷紛。
與人共婆娑，此意良殷勤。
恨無博山賦，可寫蜀錦紋。
老人住江東，來作江西雲。
江湖渺歸思，先弟無餘芬。
焚香此幽事，此外何所欣。
如人嗜昌歜，豈復思羶葷。
令君出新語，種學窺多聞。
但恐燕寢句，頗慚韋使君。
更當宿殘火，薄霧看氤氳。
次韻都倅題趙菘老竹澗聽雨亭
作者：周紫芝
朝代：宋

西來倦客厭飄零，一見宗枝眼爲青。
世事絕知塵外少，雨聲更在竹間聽。
鏗如曲奏江邊瑟，清伴風鳴塔上鈴。
想得荆州都别駕，詩成幽夢曉初醒。
次韻鄭使君白菊
作者：周紫芝
朝代：宋

平生鄭康成，不種花嬋娟。
但聞書带草，羅生滿堂前。
佳菊苦解事，殷勤爲公妍。
紅油護霜日，一笑真嫣然。
秋風轉寒枝，束素爭回旋。
團欒立芳砌，皎若璧月圓。
使君頗牧手，年來出臨邊。
燕衎自折衝，賓從時招延。
苦愛白玉姿，臨風嗅芳鮮。
揚州東閣梅，自此復誰憐。
安得白雲詞，寫入朱絲絃。
淵明眼獨醒，載酒知誰先。
騷人茹精蘂，世塵聊自蠲。
幽姿倏已空，二士窮益堅。
人生五馬貴，行樂須何年。
絕勝杜陵老，江花惱成顛。
才名與富貴，似公真兩全。
新詩如脫彈，一出萬口傳。
鋒車行復來，琬琰殊未鐫。
且當對香雪，燕寢凝沉箋。
次韻關子東湖上雜書四絕·壽星寺
作者：周紫芝
朝代：宋

上方重閣到雲天，一落天星今幾年。
不見老坡寒碧句，滿林風玉自蒼然。
次韻關子東湖上雜書四絕·子規
作者：周紫芝
朝代：宋

兩邊山木子規啼，不管還鄉客夢稀。
應爲老翁推不去，故將好語勸人歸。
次韻關子東湖上雜書四絕·水荇
作者：周紫芝
朝代：宋

舊聞春草滿池塘，何事新題荇蘂黄。
寄語藕花從此去，不須滿意著紅粧。
次韻關子東湖上雜書四絕·清照庵
作者：周紫芝
朝代：宋

道人結屋在林邱，俗子何由得少留。
一閉衡門三十載，爲公今過虎溪頭。
次韻關子東筇杖
作者：周紫芝
朝代：宋

林下相從政要君，春來花草各欣欣。
須煩無語木上座，時伴能言鄭廣文。
徒步飽看山入眼，醉歸應有句凌雲。
誰知九節仙人杖，解與先生立茂勳。
次韻關子東聞太常新樂
作者：周紫芝
朝代：宋

今歲塗山禹會成，俟河真得見河清。
官麤無路朝元去，臥聽鈞天奏樂聲。
次韻陳先生
作者：周紫芝
朝代：宋

羞對湖山照病容，浮家全似陸龜蒙。
掃除故里三年夢，邂逅幽人一笑同。
酒會驅愁常恐薄，詩能窮我不須工。
兩家好客今安有，爲作緇衣補國風。
次韻陳季陵閲猥藁見寄
作者：周紫芝
朝代：宋

相思一日九迴腸，多謝來書細作行。
鏡裏有霜憐我老，鼎中無臠付君嘗。
衰顔本自羞連璧，佳句仍驚得夜光。
五鳯樓高無此手，曹劉真是及肩牆。
次韻陳彦育諸天閣晚眺
作者：周紫芝
朝代：宋

飛閣青雲上，何因一笑同。
春歸憐客去，酒聖與誰中。
相國名猶在，唐朝事已空。
更將詩說夢，强欲付衰翁。
次韻陳簿席上見和
作者：周紫芝
朝代：宋

黄鵠摩霄未易知，倦飛寒雀本來卑。
頗慚陶令歸田早，政坐穰侯見事遲。
偶有酒供鸜鵒舞，苦無人唱鷓鴣詞。
秋來湖上山方好，食蛤重爲汗漫期。
次韻陳郎中再賦孤山梅
作者：周紫芝
朝代：宋

南枝先回北枝槁，玉山誰向花前倒。
庾郎已老怕愁多，何郎憐花爲誰惱。
今年冬温得雪遲，西湖地勝着花早。
舊時處士作詩處，籬落横枝爲誰好。
清霜着樹月滿枝，白雪堆花門不掃。
麗句誰能鐡石腸，賴有廣平文獨老。
借令一笑有餘妍，賦此新詩不須草。
歸尋手種桃李花，痛翦繁枝投有昊。
次韻雷飛卿送其女兄南歸
作者：周紫芝
朝代：宋

蘭皋飛佩一凄然，别酒深傾玉滿船。
誰喚孤帆落天際，盡驅秋色到愁邊。
燎鬚心在人能說，擬絮才高墨未乾。
莫向南湖頻着眼，斷鴻疏影在雲烟。
次韻雷飛卿遊山時余以病不往
作者：周紫芝
朝代：宋

一病能令百念闌，霜蓬零亂照衰顔。
心知只可開三徑，炙手何勞叩八關。
老喜社中多臭味，夢思方外有躋攀。
勸君莫放尋山屐，嬴取浮生半日閑。
次韻静翁雪晴有作
作者：周紫芝
朝代：宋

曉天晴日麗朱樓，殘雪晶瑩客舍幽。
寒柳江梅渾欲動，官軍胡騎幾時休。
頗無佳客堪同醉，當爲衰翁作少留。
便典春衣買春酒，同將一酌散千憂。
次韻靜翁雪中見過三首·其一
作者：周紫芝
朝代：宋

年年飛雪閉寒齋，老怯風威不下階。
客至未妨頻叩户，人生何必要籠街。
莫嫌縱飲方投轄，聞道中興已勒崖。
自笑下愚移不得，從渠撫掌笑高柴。
次韻靜翁雪中見過三首·其三
作者：周紫芝
朝代：宋

端門萬馬想初回，跪賀群臣拜玉階。
我約江鷗分雪浦，誰將烏帽踏天街。
從遊久欲真浮海，送客懸知亦自崖。
猶有升平臨老眼，尚堪方嶽看燔柴。
次韻靜翁雪中見過三首·其二
作者：周紫芝
朝代：宋

故國飄零萬事乖，十年不見雪中階。
要令幽子安圭竇，少待兇酋脫藁街。
援筆何由賦梁苑，閉門只合老蒼崖。
君來看我煨黄獨，自採春山带葉柴。
次韻韋深道哭陳諫議
作者：周紫芝
朝代：宋

自是羣姦誤聖君，初心豈願作忠臣。
平生勁氣埋黄壤，當日嘉言在紫宸。
諌議裂麻方伏閤，諸公鳴玉自垂紳。
向來六子俱誅滅，此道于誰較屈伸。
次韻韋深道獨樂堂十絕·其一
作者：周紫芝
朝代：宋

廊廟登元勳，四海歌畫一。
羣公各交章，君乃卜少室。
次韻韋深道獨樂堂十絕·其一〇
作者：周紫芝
朝代：宋

跂首望蘅皋，遠目聊增明。
相逢定何夕，劇談到參橫。
次韻韋深道獨樂堂十絕·其七
作者：周紫芝
朝代：宋

聞君開華堂，圖書富千古。
應笑碧衣郎，試吏坐藍縷。
次韻韋深道獨樂堂十絕·其三
作者：周紫芝
朝代：宋

棐几坐永日，巖花動微風。
未知堂中人，此樂誰與同。
次韻韋深道獨樂堂十絕·其九
作者：周紫芝
朝代：宋

草木各有態，臭味久已分。
願言蘭芷藂，東風佩微薫。
次韻韋深道獨樂堂十絕·其二
作者：周紫芝
朝代：宋

人生幾蠟屐，千古一草堂。
得失了自判，較然不須量。
次韻韋深道獨樂堂十絕·其五
作者：周紫芝
朝代：宋

曩喜韋蘇州，有句盡平淡。
只今把君詩，去眼不可暫。
次韻韋深道獨樂堂十絕·其八
作者：周紫芝
朝代：宋

愛酒惜杯乾，懶衣愁客至。
世無錦江翁，誰識幽人意。
次韻韋深道獨樂堂十絕·其六
作者：周紫芝
朝代：宋

鬻錢走京師，我笑員半千。
玉階求自試，北牖輸高眠。
次韻韋深道獨樂堂十絕·其四
作者：周紫芝
朝代：宋

達人信死生，過眼閱暖冷。
了知夢境中，此味獨差永。
次韻韋深道見寄
作者：周紫芝
朝代：宋

不見蘇州五字詩，韋郎有句解人頤。
長鑱白柄林間事，折角烏巾世外姿。
失馬未應無後福，亡羊政恐坐多岐。
人生一笑真難事，白髮逢君苦恨遲。
次韻韓伯嘉擬陸龜蒙坐眠行倚食學書吟八題·其一
作者：周紫芝
朝代：宋

口角瀾翻二十年，書多却厭腹便便。
年來抝折枯藤杖，參得跏趺面壁禪。
次韻韓伯嘉擬陸龜蒙坐眠行倚食學書吟八題·其七
作者：周紫芝
朝代：宋

妙畫心傳豈學能，是中真樂不容聲。
譏評盡入雌黄口，寫得吾心不要名。
次韻韓伯嘉擬陸龜蒙坐眠行倚食學書吟八題·其三
作者：周紫芝
朝代：宋

年來孛窣與誰牢記，林下婆娑萬事休。
草淺沙平谿路穩，漫郎空棹小回舟。
次韻韓伯嘉擬陸龜蒙坐眠行倚食學書吟八題·其二
作者：周紫芝
朝代：宋

黑甜有味要須嘗，一枕誰同夜雨床。
世路風波難著脚，老來當以夢爲鄉。
次韻韓伯嘉擬陸龜蒙坐眠行倚食學書吟八題·其五
作者：周紫芝
朝代：宋

平生不識大官餘，小摘時尋雪後蔬。
一歲不齋能幾日，北山松韭未宜疏。
次韻韓伯嘉擬陸龜蒙坐眠行倚食學書吟八題·其八
作者：周紫芝
朝代：宋

老來無意作悲秋，不奈庾郎知處愁。
筆底波瀾何日了，人間風雨幾時休。
次韻韓伯嘉擬陸龜蒙坐眠行倚食學書吟八題·其六
作者：周紫芝
朝代：宋

伎癢撩人不易禁，讀殘書葉喜重臨。
牙籤玉軸知多少，浪與兒童較寸陰。
次韻韓伯嘉擬陸龜蒙坐眠行倚食學書吟八題·其四
作者：周紫芝
朝代：宋

夢中棐几得常憑，更有南窗可寄情。
便是人間好消息，別無勝解可譏評。
次韻飛卿
作者：周紫芝
朝代：宋

隨計京華憶去年，夢魂合眼到家山。
早無半菽能餬口，晚得三鍾只汗顔。
老懶不堪朱墨裏，此心終在水雲間。
尺椽分我江邊路，留與他年作往還。
次韻飛卿二首·其一
作者：周紫芝
朝代：宋

赦黄新拜日邊書，畫舸行游雨外湖。
粗有微官如漫叟，苦無高論似王符。
江邊孤壘應千里，天上神州夢九衢。
物外故人今遠别，固應憐我不同塗。
次韻飛卿二首·其二
作者：周紫芝
朝代：宋

聞道州閑可讀書，綠荷朱閣繞平湖。
慚非萬里青雲器，未稱中興赤伏符。
來暮不應歌叔度，久窮聊免哭唐衢。
君當别我休辭醉，我亦匆匆恐問塗。
次韻馮遠猷夜雨屋漏有作
作者：周紫芝
朝代：宋

我昔在田間，秋霖傷歲熟。
常憂床床雨，夜下東屯屋。
飯牛起晨耕，短蓑聊櫛沐。
違濕因五遷，勞形真僕僕。
坐歌南山粲，那惜清夜促。
平生小馮君，秀齒粲冰玉。
生餘華屋姿，豈識霑濡辱。
誰知折角巾，肯念滹沱軸。
會將秋雨謠，寫入朱弦曲。
知君有過秦，妙畫行見録。
袞衣坐法宮，當宁調玉燭。
吾廬雖獨破，受凍死亦足。
次韻馮遠猷觀水
作者：周紫芝
朝代：宋

带雨山雲晚尚繁，黄流先已漲江干。
海邊鷗鳥恐不下，濠上遊魚誰肯觀。
錦里十家俱半壁，龍門八節定無灘。
早知四載歸神禹，疏鑿誰能泄浩漫。
次韻魏宗明攜酒小集
作者：周紫芝
朝代：宋

山翁爛醉習家池，碎剪黄花點玉巵。
亹亹聽君真有味，皇皇憐我欲何之。
難陪痛飲心先醉，强作朱顔老昜衰。
明日囊中有新句，尚堪醉墨寫淋漓。
次韻魏定甫早春題咏五首·其一
作者：周紫芝
朝代：宋

臘雪初晴梅欲花，有人聞說鬢如鴉。
清詩勾引江南夢，應向今宵還到家。
次韻魏定甫早春題咏五首·其三
作者：周紫芝
朝代：宋

雨後桃花可意紅，一川楊柳醉春風。
舞衣歌扇重撩理，百尺朱樓烟樹中。
次韻魏定甫早春題咏五首·其二
作者：周紫芝
朝代：宋

三十六番風未回，微紅難倩剪刀裁。
魏侯句裏有春色，不打凉州花自開。
次韻魏定甫早春題咏五首·其五
作者：周紫芝
朝代：宋

柴扉春亦借融和，客少高軒誰肯過。
醉裏我應慚畢阮，詩中君合是陰何。
次韻魏定甫早春題咏五首·其四
作者：周紫芝
朝代：宋

白頭憔悴未歸身，羞作須江入社人。
自是愁多無好句，不關詩瘦與傷春。
次韻魯庵道人
作者：周紫芝
朝代：宋

一事無成雪滿顛，漫憑老眼寄韋編。
誰將愛酒周光祿，錯比能詩孟浩然。
心與功名無宿約，天分泉石了殘年。
相過更待秋風老，來釣琴公斫鱠鯿。
次韻鮑仲山官居臨大池傍鮑題以協趣取謝宣城所謂後協滄洲趣之句也
作者：周紫芝
朝代：宋

參軍詩古清而臞，清瑤繞屋分西湖。
長安城中開八陌，心知此地人皆無。
草閣波平少傍舍，臥看晴沙鳥飛下。
眼無公事兒自癡，句有澄江官頗暇。
吾生已老心懷羞，爲饑索米亦有求。
聞君稍動謝守趣，令我轉憶江南洲。
詩成况復終少味，五字故堅不知畏。
可憐未識故將軍，應似當年灞陵尉。
次韻黄叔魚見寄
作者：周紫芝
朝代：宋

江邊熟睡不聞雞，高臥何功尚擁麾。
千里西風飽魚蟹，十年驚魄夢旌旗。
名慚公瑾終焉用，人似黄香更好詩。
欲作報章無妙語，楚歌唯有竹枝詞。
次韻黄夢及見寄
作者：周紫芝
朝代：宋

長卿未老久倦遊，家無斗酒不得州。
平生拙甚屋背鳩，羊頭可爛身不侯。
言輒觸諱恐轉喉，怒逢醉尉常反眸。
廟堂戛擊方鳴球，老人行歌聊飯牛。
我貧木奴欠千頭，夜長晝短懷百憂。
巖栖谷汲誰與儔，草木黄落空悲秋。
饑鷹小呼即下韝，老頑不受良工鎪。
長年憔悴擬四愁，浮生無根同舞漚。
更以外物爲贅疣，黄侯皎皎清且修。
憐我南冠如楚囚，落筆袞袞不肯休。
人物眼前無此流，合持五線裨冕旒。
姓名下覆黄金甌，萬里一秣看驊騮。
去年操瑟不見收，聞君欲買吴江舟。
明珠白璧惜暗投，千金價重苦未酬。
感君尺鯉論綢繆，逝將好我那肯魗。
微吟有句亦復搜，敢撼大樹看蚍蜉。
元龍氣高百尺樓，此而未遇彼則不。
人雖曰畸天乃侔，會當有馹旌林丘。
釣絲未可歸滄洲。
次韻黄子才冬至日醉臥王丞家夢還家如平時
作者：周紫芝
朝代：宋

黄郎本天才，驥足尚少屈。
平生嗜烟霞，投老成痼疾。
乞食方叩門，攜幼未入室。
何爲作斯遊，瘦馬醉自兀。
朝饑乃見驅，妙思何由逸。
誦君思歸吟，感我羈旅日。
道塗頗風埃，歲月苦飄忽。
尚須營一飽，不愁屈兩膝。
可憐蓬閣姿，未珥螭頭筆。
丞哉苦風流，威令寛且栗。
懸知千里駒，肯爲牢之出。
胡爲倚寒窗，清夢恍若失。
但愁一線紅，又過白駒隙。
婦眉誰與畫，旅髪歸亦櫛。
吚嚶兒女歡，餘事聽造物。
次韻黄子才野步飯懷禪師道場
作者：周紫芝
朝代：宋

聞說尋山屐，閑穿近郭村。
眼明山淨綠，心愛水清喧。
幽事付餘日，狂歌終放言。
地經殊代遠，名爲老僧存。
境勝醒朝梵，蔬甘飽夕飱。
僧應只靈運，客或是文園。
覓句聞吳詠，投文弔楚魂。
夢時驚遠籟，背喜曝微暾。
歷井窺雲窟，窮山繞石根。
蹇驢當復跨，促席未容温。
兒輩休嗤點，吾曹自引援。
濁醪聊共把，蠧簡付重論。
歸和山中句，挑燈老眼昏。
次韻黄文若寄燈夕不出之作
作者：周紫芝
朝代：宋

少小從舞雩，鼓瑟常屢希。
結髪事墳典，願言探玄微。
鐘鳴漏忽盡，殘星獨暉暉。
征鞍老塗路，白露霑裳衣。
齒髪倏已暮，富貴終難祈。
佳辰念京洛，流車看騑騑。
結客少年場，兒女如瓠肥。
紅燈白晝暖，醉盌黄金揮。
回頭二十載，狗盗相因依。
時光了如夢，菽粟不救饑。
飄零少行樂，老大空歔欷。
今年四海靜，扊扅張外扉。
芙渠焰明缸，金波麗春幃。
穠李樽前歌，遊子月下稀。
錚錚銀漏中，撲撲春蛾飛。
此老最可憐，已杜禦寇機。
但知草中和，浩蕩歌皇威。
晶熒一短檠，搔首悟昨非。
風流如黄香，不作傳柑歸。
更攜袖中珠，來尋北山薇。
詩盟倘可同，願復無余遺。
次韻黄文若春日山行過秦德久六首·其一
作者：周紫芝
朝代：宋

百金聊作杖頭沽，旋剪春苗薦野蔬。
便可且傾陶令酒，未須真憶季鷹魚。
次韻黄文若春日山行過秦德久六首·其三
作者：周紫芝
朝代：宋

階前春草喚愁生，屋上鳴鳩報晚晴。
忽有好詩來照眼，似逃空谷聽人聲。
次韻黄文若春日山行過秦德久六首·其二
作者：周紫芝
朝代：宋

眼前風物一番新，江上桃花惱殺人。
可笑草玄窗下客，滿庭吹絮不知春。
次韻黄文若春日山行過秦德久六首·其五
作者：周紫芝
朝代：宋

櫻桃花下小窗扉，聞說嬋娟是柳枝。
茗椀已煩羅袖捧，篆香仍借好風吹。
次韻黄文若春日山行過秦德久六首·其六
作者：周紫芝
朝代：宋

鳥啼花發未春闌，日飲無何意自閑。
更喚小蠻娛醉客，主人風味似香山。
次韻黄文若春日山行過秦德久六首·其四
作者：周紫芝
朝代：宋

不作林間曳履行，老來春日總無情。
還驚柳上風催燕，又見花邊雨弄晴。
正月二十七日种木瓜五株
作者：周紫芝
朝代：宋

三峰真奥区，陆海富佳实。此物冠九州，未数梨与栗。园丁力扶持，璀璨成妙质。镂花淹宿露，红晕生晚日。玉颜醉自赪，丰肌滑仍密。风味照盘飧，名字愈痹疾。卫侯报琼瑶，盛德岂埋没。野人献根株，春雨助芽蘖。何当垂露颗，照眼行突兀。畴敢与荔子，飞电争置驿。况复具苞苴，缄封钻巨室。一酌呼吾人，甘酸渍崖蜜。人生鲜知味，相饷不可失。
正月二十七日种木瓜五株
作者：周紫芝
朝代：宋

三峰真奥区，陆海富佳实。
此物冠九州，未数梨与栗。
园丁力扶持，璀璨成妙质。
镂花淹宿露，红晕生晚日。
玉颜醉自頳，丰肌滑仍密。
风味照盘飱，名字愈痹疾。
衞侯报琼瑶，盛德岂埋没。
野人献根株，春雨助芽蘖。
何当垂露颗，照眼行突兀。
畴敢与荔子，飞电争置驿。
况復具苞苴，缄封钻巨室。
一酌呼吾人，甘酸渍崖蜜。
人生鲜知味，相饷不可失。
正月二十七日種木瓜五株
作者：周紫芝
朝代：宋

三峰真奥區，陸海富佳實。
此物冠九州，未數梨與栗。
園丁力扶持，璀璨成妙質。
鏤花淹宿露，紅暈生晚日。
玉顔醉自頳，豐肌滑仍密。
風味照盤飱，名字愈痺疾。
衞侯報瓊瑤，盛德豈埋没。
野人獻根株，春雨助芽蘖。
何當垂露顆，照眼行突兀。
疇敢與荔子，飛電爭置驛。
况復具苞苴，緘封鑽巨室。
一酌呼吾人，甘酸漬崖蜜。
人生鮮知味，相餉不可失。
正月二十九日种柳三十五株
作者：周紫芝
朝代：宋

故国兵火余，壤地日窘蹙。
千里无鸡豚，遗祸及草木。
火攻阨焚巢，云栖急新卜。
尺地无寸荄，山腰见茅屋。
小径卧修蛇，萦迂绕山麓。
垂杨剪孙枝，封殖勤养育。
正须清阴成，门巷森诘曲。
微风恼春絮，细雨滋浅绿。
悲凉听残蝉，徙倚扪饱腹。
种德须百年，种木十年足。
十年吾巳老，光景日夜速。
吾事倘復济，亦足快所欲。
何必羡张绪，风流标简牍。
正月二十九日种柳三十五株
作者：周紫芝
朝代：宋

故国兵火馀，壤地日窘蹙。千里无鸡豚，遗祸及草木。火攻阨焚巢，云栖急新卜。尺地无寸荄，山腰见茅屋。小径卧修蛇，萦迂绕山麓。垂杨剪孙枝，封殖勤养育。正须清阴成，门巷森诘曲。微风恼春絮，细雨滋浅绿。悲凉听残蝉，徙倚扪饱腹。种德须百年，种木十年足。十年吾巳老，光景日夜速。吾事倘复济，亦足快所欲。何必羡张绪，风流标简牍。
正月二十九日種柳三十五株
作者：周紫芝
朝代：宋

故國兵火餘，壤地日窘蹙。
千里無雞豚，遺禍及草木。
火攻阨焚巢，雲棲急新卜。
尺地無寸荄，山腰見茅屋。
小徑臥修蛇，縈迂繞山麓。
垂楊剪孫枝，封殖勤養育。
正須清陰成，門巷森詰曲。
微風惱春絮，細雨滋淺綠。
悲涼聽殘蟬，徙倚捫飽腹。
種德須百年，種木十年足。
十年吾巳老，光景日夜速。
吾事倘復濟，亦足快所欲。
何必羡張緒，風流標簡牘。
正月二十八日雪晴睡起
作者：周紫芝
朝代：宋

沉水空濛睡欲醒，寒窗窈窕日初晴。谁将昨夜堆檐雪，为作空阶滴雨声。梅树花边日脚红，鸟偷微暖啭东风。寒窗唤起无人见，独倚栏杆看雪融。
正月二十八日雪晴睡起·其一
作者：周紫芝
朝代：宋

沉水空濛睡欲醒，寒窗窈窕日初晴。
誰將昨夜堆簷雪，爲作空階滴雨聲。
正月二十八日雪晴睡起·其一
作者：周紫芝
朝代：宋

沉水空濛睡欲醒，寒窗窈窕日初晴。谁将昨夜堆檐雪，为作空阶滴雨声。
正月二十八日雪晴睡起·其一
作者：周紫芝
朝代：宋

沉水空蒙睡欲醒，寒窗窈窕日初晴。
谁将昨夜堆檐雪，为作空阶滴雨声。
正月二十八日雪晴睡起·其二
作者：周紫芝
朝代：宋
体裁：七言绝句

梅树花边日脚红，鸟偷微暖啭东风。寒窗唤起无人见，独倚栏杆看雪融。
正月二十八日雪晴睡起·其二
作者：周紫芝
朝代：宋

梅樹花邊日脚紅，鳥偷微暖囀東風。
寒窗喚起無人見，獨倚欄杆看雪融。
正月十五日同圆明老师渡溪西雨作不可回三绝
作者：周紫芝
朝代：宋

伴师同拄一枝藤，野岸凌兢踏断冰。老去莫辜元夜眼，试凭江阁看渔灯。旧时好客孔文举，无事长随支道林。灯夜羞归对妻子，传柑知我已无心。一别风尘客恨长，凤城灯烛记微茫。人生相见知何定，夜雨重来此对床。
正月十五日同圆明老师渡溪西雨作不可回三绝·其一
作者：周紫芝
朝代：宋
体裁：七言绝句

伴师同拄一枝藤，野岸凌兢踏断冰。老去莫辜元夜眼，试凭江阁看渔灯。
正月十五日同圆明老师渡溪西雨作不可回三绝·其三
作者：周紫芝
朝代：宋

一别风尘客恨长，凤城灯烛记微茫。人生相见知何定，夜雨重来此对床。
正月十五日同圆明老师渡溪西雨作不可回三绝·其三
作者：周紫芝
朝代：宋

一别风尘客恨长，鳯城灯烛记微茫。
人生相见知何定，夜雨重来此对床。
正月十五日同圆明老师渡溪西雨作不可回三绝·其二
作者：周紫芝
朝代：宋
体裁：七言绝句

旧时好客孔文举，无事长随支道林。灯夜羞归对妻子，传柑知我已无心。
正月十五日同圓明老師渡谿西雨作不可回三絕·其一
作者：周紫芝
朝代：宋

伴師同拄一枝藤，野岸凌兢踏斷冰。
老去莫辜元夜眼，試憑江閣看漁燈。
正月十五日同圓明老師渡谿西雨作不可回三絕·其三
作者：周紫芝
朝代：宋

一别風塵客恨長，鳯城燈燭記微茫。
人生相見知何定，夜雨重來此對床。
正月十五日同圓明老師渡谿西雨作不可回三絕·其二
作者：周紫芝
朝代：宋

舊時好客孔文舉，無事長隨支道林。
燈夜羞歸對妻子，傳柑知我已無心。
正月十八日謁客意甚不樂已而過正師猶未起書小詩窗間而已
作者：周紫芝
朝代：宋

玉壺花暖日烘窗，奪我寒衾曉夢長。
慚愧高人方擁鼻，小爐沉水宿殘香。
正月十八日谒客意甚不乐已而过正师犹未起书小诗窗间而已
作者：周紫芝
朝代：宋
体裁：七言绝句

玉壶花暖日烘窗，夺我寒衾晓梦长。惭愧高人方拥鼻，小炉沉水宿残香。
正月十四日夜病在告雨中不寐示刘德秀
作者：周紫芝
朝代：宋
体裁：七言律诗

雨意涔涔客梦悭，病来无意近歌檀。看他红袖倾春酒，分我青灯照夜寒。老子要非年少伴，醉乡空愿故时欢。悬知邺下刘公干，犹拥书檠午夜看。
正月十四日夜病在告雨中不寐示劉德秀
作者：周紫芝
朝代：宋

雨意涔涔客夢慳，病來無意近歌檀。
看他紅袖傾春酒，分我青燈照夜寒。
老子要非年少伴，醉鄉空願故時歡。
懸知鄴下劉公幹，猶擁書檠午夜看。
正月十日雪
作者：周紫芝
朝代：宋

維時孟春月，歲事司勾芒。
微陽力猶弱，未足扶百昌。
風伯偶偃旆，電師亦潛光。
堅冰頓欲解，蟄户不肯藏。
群陰勢未屈，寒飈忽飛翔。
積陰既得泄，雪意亦異常。
痴雲迷澒洞，烟水俱蒼茫。
行人有墮指，裹足畏前岡。
疏梅強解事，一笑矜芳香。
誰憐百草死，萬木寒仍僵。
東君始用事，抗此凛冽剛。
那知假微暾，乃復爲此祥。
幽人解春衣，酒券僅可償。
倚此數日暖，蒼黄索衣裳。
萬事多反覆，天心難重量。
賴我有殘榼，聊足資清狂。
此意誰復論，醉眼空望羊。
正月十日雪
作者：周紫芝
朝代：宋

维时孟春月，岁事司勾芒。
微阳力犹弱，未足扶百昌。
风伯偶偃旆，电师亦潜光。
坚冰顿欲解，蛰户不肯藏。
群阴势未屈，寒飈忽飞翔。
积阴既得泄，雪意亦异常。
痴云迷澒洞，烟水俱苍茫。
行人有堕指，裹足畏前冈。
疏梅强解事，一笑矜芳香。
谁怜百草死，万木寒仍僵。
东君始用事，抗此凛冽刚。
那知假微暾，乃復为此祥。
幽人解春衣，酒券仅可偿。
倚此数日暖，苍黄索衣裳。
万事多反覆，天心难重量。
赖我有残榼，聊足资清狂。
此意谁復论，醉眼空望羊。
正月十日雪
作者：周紫芝
朝代：宋

维时孟春月，岁事司勾芒。微阳力犹弱，未足扶百昌。风伯偶偃旆，电师亦潜光。坚冰顿欲解，蛰户不肯藏。群阴势未屈，寒飙忽飞翔。积阴既得泄，雪意亦异常。痴云迷澒洞，烟水俱苍茫。行人有堕指，裹足畏前冈。疏梅强解事，一笑矜芳香。谁怜百草死，万木寒仍僵。东君始用事，抗此凛冽刚。那知假微暾，乃复为此祥。幽人解春衣，酒券仅可偿。倚此数日暖，苍黄索衣裳。万事多反覆，天心难重量。赖我有残榼，聊足资清狂。此意谁复论，醉眼空望羊。
武林逢邵文伯
作者：周紫芝
朝代：宋

念昔与君游，相过江水傍。翩翩俱少年，满镜青丝长。别来二十载，四海一战场。物色到朋旧，十客八九亡。今年好时节，匹马不犯疆。将军锁金甲，万玉朝明堂。长安人海中，衮衮逢此郎。惊视久乃识，两帽俱垂霜。抚事念晼晚，含凄各酸伤。便当呼醽醁，暖热浇中肠。我笑谓君言，语离且勿忙。人生如水凫，相值不可常。况此秋物佳，草木交青黄。与君着只屐，尚可相扶将。愿言迟明发，历井升南冈。
武林逢邵文伯
作者：周紫芝
朝代：宋

念昔与君游，相过江水傍。
翩翩俱少年，满镜青丝长。
别来二十载，四海一战场。
物色到朋旧，十客八九亡。
今年好时莭，匹马不犯疆。
将军鏁金甲，万玉朝明堂。
长安人海中，衮衮逢此郎。
惊视久乃识，两帽俱垂霜。
抚事念晼晚，含凄各酸伤。
便当呼醽醁，暖热浇中肠。
我笑谓君言，语离且勿忙。
人生如水凫，相值不可常。
况此秋物佳，草木交青黄。
与君着隻屐，尚可相扶将。
愿言迟明发，历井升南冈。
武林逢邵文伯
作者：周紫芝
朝代：宋

念昔與君遊，相過江水傍。
翩翩俱少年，滿鏡青絲長。
别來二十載，四海一戰場。
物色到朋舊，十客八九亡。
今年好時莭，匹馬不犯疆。
將軍鏁金甲，萬玉朝明堂。
長安人海中，袞袞逢此郎。
驚視久乃識，兩帽俱垂霜。
撫事念晼晚，含凄各酸傷。
便當呼醽醁，暖熱澆中腸。
我笑謂君言，語離且勿忙。
人生如水鳧，相值不可常。
况此秋物佳，草木交青黄。
與君着隻屐，尚可相扶將。
願言遲明發，歷井升南岡。
武溪深
作者：周紫芝
朝代：宋

五溪妖蛮盘瓠种，穴狐跳梁恃余勇。
汉庭老骥闻朔风，两耳如锥四蹄踊。
南方毒雾堕跕鸢，五溪溪深军不前。
健儿六月半病死，欲渡五溪无渡船。
将军誓死心独苦，本为官家诛黠虏。
谁知君侧有谗徒，刚道将军似贾胡。
人生富贵一衰歇，会令薏苡成明珠。
祁连高结衞青冢，文渊藁葬无人送。
至今行客武溪傍，谁为将军一悲恸。
武溪深
作者：周紫芝
朝代：宋

五溪妖蛮盘瓠种，穴狐跳梁恃馀勇。汉庭老骥闻朔风，两耳如锥四蹄踊。南方毒雾堕跕鸢，五溪溪深军不前。健儿六月半病死，欲渡五溪无渡船。将军誓死心独苦，本为官家诛黠虏。谁知君侧有谗徒，刚道将军似贾胡。人生富贵一衰歇，会令薏苡成明珠。祁连高结卫青冢，文渊藁葬无人送。至今行客武溪傍，谁为将军一悲恸。
武谿深
作者：周紫芝
朝代：宋

五谿妖蠻盤瓠種，穴狐跳梁恃餘勇。
漢庭老驥聞朔風，兩耳如錐四蹄踴。
南方毒霧堕跕鳶，五谿谿深軍不前。
健兒六月半病死，欲渡五谿無渡船。
將軍誓死心獨苦，本爲官家誅黠虜。
誰知君側有讒徒，剛道將軍似賈胡。
人生富貴一衰歇，會令薏苡成明珠。
祁連高結衞青冢，文淵藁葬無人送。
至今行客武溪傍，誰爲將軍一悲慟。
歲抄四絕·其一
作者：周紫芝
朝代：宋

湖上青山一水邊，暮雲樓閣九重天。
春旛影裏迎新歲，爆竹聲中送舊年。
歲抄四絕·其三
作者：周紫芝
朝代：宋

此生無事不隨緣，世路何心更著鞭。
年盡未歸真偶爾，春來若健亦欣然。
歲抄四絕·其二
作者：周紫芝
朝代：宋

天寒細雨還成雪，日暖晴雲却護霜。
可惜梅花殘臘月，十分天色似江鄉。
歲抄四絕·其四
作者：周紫芝
朝代：宋

端門行欲賀新元，竊食無功只厚顔。
可笑腐儒黄卷客，亦隨朝士紫宸班。
歲晚雜題四首·其一
作者：周紫芝
朝代：宋

安穩三冬計，棲遲一舍寛。
卷簾唯水近，倚杖得山看。
老罷人誰數，天寒歲又闌。
自無稽古力，未可怨儒冠。
歲晚雜題四首·其三
作者：周紫芝
朝代：宋

倚杖千山裏，窮年一水濱。
有官羞隱吏，無句作詩人。
雨送燈前夢，儺催臘後春。
孤山林處士，笑我是比鄰。
歲晚雜題四首·其二
作者：周紫芝
朝代：宋

草色無人地，梅花近臘天。
擬飛猶未雪，將盡欲新年。
漫與空成恨，無求合信緣。
平生爲晚計，老去更茫然。
歲晚雜題四首·其四
作者：周紫芝
朝代：宋

老病時攜客，斜陽更上樓。
山寒猶有雪，湖晚最宜鷗。
詩可書幽事，兒能伴薄游。
人生每如此，吾意復何憂。
歲杪雨雪連日悶題六絕·其一
作者：周紫芝
朝代：宋

春前舊雪連新雪，雨後春寒带臘寒。
殘日送年能幾許，一番風雨歲將闌。
歲杪雨雪連日悶題六絕·其三
作者：周紫芝
朝代：宋

春回九地初頒歷，人傍千門復看儺。
盡是漢家無事日，白頭扶杖意如何。
歲杪雨雪連日悶題六絕·其二
作者：周紫芝
朝代：宋

樹頭雪過梅猶在，地上春回柳未知。
舊歲新年渾似夢，凍雲寒雨不勝悲。
歲杪雨雪連日悶題六絕·其五
作者：周紫芝
朝代：宋

鞭牛迎得春來了，爆竹催將歲欲徂。
莫把流年作悲喜，人間萬事有乘除。
歲杪雨雪連日悶題六絕·其六
作者：周紫芝
朝代：宋

大雪今宵一尺餘，王春明日歲云初。
豐年已識天公意，上瑞仍煩太史書。
歲杪雨雪連日悶題六絕·其四
作者：周紫芝
朝代：宋

去年胡代馬渡淮流，江北江南處處愁。
破虜只今猶遣將，富民何日定封侯。
歷陽道中二絕·其一
作者：周紫芝
朝代：宋

斜照孤村一水閑，維舟盡日柳陰間。
此生已作淮西夢，更看江南隔岸山。
歷陽道中二絕·其二
作者：周紫芝
朝代：宋

江邊孤壘古濡須，憔悴斯民百戰餘。
賴有豐年慰羈客，軟炊雲子薦鱸魚。
歸自白湖舟中作
作者：周紫芝
朝代：宋

客舍三寒暑，扁舟八往還。
殘年不如意，老色日凋顔。
暗谷鳴珊珮，晴巒結翠鬟。
江禽渾識面，似欲喚人閑。
歸自須江泊舟于湖舟中書事
作者：周紫芝
朝代：宋

一自胡塵起，飄零十載過。
危情窘荆棘，老眼暗干戈。
草草真聊爾，栖栖可奈何。
功名麟閣晚，興在鹿門多。
避地依淮浦，傷心聽楚歌。
邊烽明夕嶠，戍鼓擊寒波。
江控曹公塢，山連冶父坡。
憑高懷更遠，弔古事應訛。
久客横歸棹，長年着短蓑。
風高飽帆腹，潮稳轉山阿。
漸喜鄉音似，還成醉臉酡。
凄凉想茅屋，留滯厭江沱。
井邑疏星火，津亭長薜蘿。
連檣自來往，壞壁本嵳峨。
蜂目今何在，黄鬚跡巳磨。
餘生能幾屐，急景付飛梭。
歲熟如堪隱，詩成可自哦。
平生南畝願，無地與婆娑。
歸陂北用斜川韻
作者：周紫芝
朝代：宋

薄遊不盡興，歸臥當少休。
曲水雖陳迹，斜川有新遊。
浩歌獨長往，豈亦慚此流。
僑寓三家村，飄如浮水鷗。
屢爭漁樵席，共守狐鼠邱。
削跡屏冠服，索居謝朋儔。
樽中有餘滴，子獻復父酬。
殷勤問穉子，汝復樂此不。
稚子掉頭笑，老夫豁深憂。
但令常復爾，過是吾何求。
歸雲洞
作者：周紫芝
朝代：宋

南華老明師，遺像頗清古。
昔爲掛空月，今作歸雲土。
雲來初無心，雲去定何處。
空餘暗竇泉，翠盎含白乳。
華堂誰復枝，缺甃久未補。
林深自成風，山潤疑欲雨。
窮幽眼未饜，曳杖足已苦。
入山無與迎，出山信誰阻。
有客自去來，山僧無一語。
毅师以次卿诗编见示以二诗还之
作者：周紫芝
朝代：宋

云锦当年事，伤心不忍思。江寒收骨后，山晚断魂时。直节君何恨，天心我独疑。老怀无处著，更复把君诗。人物忽扫地，风流谁复知。子猷心爱竹，摩诘少能诗。畴昔山林意，残年丧乱悲。明珠在沧海，好句莫多遗。
毅师以次卿诗编见示以二诗还之·其一
作者：周紫芝
朝代：宋

云锦当年事，伤心不忍思。
江寒收骨后，山晚断魂时。
直节君何恨，天心我独疑。
老怀无处着，更復把君诗。
毅师以次卿诗编见示以二诗还之·其一
作者：周紫芝
朝代：宋

云锦当年事，伤心不忍思。江寒收骨后，山晚断魂时。直节君何恨，天心我独疑。老怀无处著，更复把君诗。
毅师以次卿诗编见示以二诗还之·其二
作者：周紫芝
朝代：宋

人物忽扫地，风流谁复知。子猷心爱竹，摩诘少能诗。畴昔山林意，残年丧乱悲。明珠在沧海，好句莫多遗。
毅师以次卿诗编见示以二诗还之·其二
作者：周紫芝
朝代：宋

人物忽扫地，风流谁復知。
子猷心爱竹，摩诘少能诗。
畴昔山林意，残年丧乱悲。
明珠在沧海，好句莫多遗。
毅師以次卿詩編見示以二詩還之·其一
作者：周紫芝
朝代：宋

雲錦當年事，傷心不忍思。
江寒收骨後，山晚斷魂時。
直節君何恨，天心我獨疑。
老懷無處著，更復把君詩。
毅師以次卿詩編見示以二詩還之·其二
作者：周紫芝
朝代：宋

人物忽掃地，風流誰復知。
子猷心愛竹，摩詰少能詩。
疇昔山林意，殘年喪亂悲。
明珠在滄海，好句莫多遺。
毅果出示次卿詩編中有彭門見寄之作乃追和元韵
作者：周紫芝
朝代：宋

往憶烏衣郎，北走彭門道。
六年隔音容，萬事掛懷抱。
相思枉停雲，尺紙開小草。
爲言清夜夢，莞爾同一笑。
黄樓渺天末，路遠何由到。
我亦仰屋梁，恍若落月照。
神交見顔色，此理固良妙。
撫事思少年，相期在嵩少。
是時海內安，王師未征討。
尚有丘壑姿，可寄沮溺傲。
一從胡鶵驕，斯民困征調。
一死抗賊徒，奇禍發詞藻。
造物苦見憎，與俗坐殊好。
微軀此棲遲，長夜悲靜悄。
蒼狗變浮雲，世事那可料。
傷心埋白玉，急景轉飛鳥。
幸此好事人，遺編爲傾倒。
老眼倏巳明，權門益慵掃。
毅果出示次卿诗编中有彭门见寄之作乃追和元韵
作者：周紫芝
朝代：宋

往忆乌衣郎，北走彭门道。六年隔音容，万事挂怀抱。相思枉停云，尺纸开小草。为言清夜梦，莞尔同一笑。黄楼渺天末，路远何由到。我亦仰屋梁，恍若落月照。神交见颜色，此理固良妙。抚事思少年，相期在嵩少。是时海内安，王师未征讨。尚有丘壑姿，可寄沮溺傲。一从胡雏骄，斯民困征调。一死抗贼徒，奇祸发词藻。造物苦见憎，与俗坐殊好。微躯此栖迟，长夜悲静悄。苍狗变浮云，世事那可料。伤心埋白玉，急景转飞鸟。幸此好事人，遗编为倾倒。老眼倏巳明，权门益慵扫。
毅果出示次卿诗编中有彭门见寄之作乃追和元韵
作者：周紫芝
朝代：宋

往忆乌衣郎，北走彭门道。
六年隔音容，万事挂怀抱。
相思枉停云，尺纸开小草。
为言清夜梦，莞尔同一笑。
黄楼渺天末，路远何由到。
我亦仰屋梁，恍若落月照。
神交见颜色，此理固良妙。
抚事思少年，相期在嵩少。
是时海内安，王师未征讨。
尚有丘壑姿，可寄沮溺傲。
一从胡鶵骄，斯民困征调。
一死抗贼徒，奇祸发词藻。
造物苦见憎，与俗坐殊好。
微躯此栖迟，长夜悲静悄。
苍狗变浮云，世事那可料。
伤心埋白玉，急景转飞鸟。
幸此好事人，遗编为倾倒。
老眼倏巳明，权门益慵扫。
水西壁間見吕居仁絕句次其韻
作者：周紫芝
朝代：宋

秋霜落後題詩處，醉墨淋漓苦未乾。
不見窮愁孟東野，亂峰空鎖一溪寒。
水西壁间见吕居仁绝句次其韵
作者：周紫芝
朝代：宋

秋霜落后题诗处，醉墨淋漓苦未乾。不见穷愁孟东野，乱峰空锁一溪寒。
水西壁间见吕居仁绝句次其韵
作者：周紫芝
朝代：宋

秋霜落后题诗处，醉墨淋漓苦未干。
不见穷愁孟东野，乱峰空锁一溪寒。
水調歌頭
作者：周紫芝
朝代：宋

歲晚念行役，江闊渺風煙。六朝文物何在，回首更悽然。倚盡危樓傑觀，暗想瓊枝璧月，羅襪步承蓮。桃葉山前鷺，無語下寒灘。潮寂寞，浸孤壘，漲平川。莫愁艇子何處，煙樹杳無邊。王謝堂前雙燕，空繞烏衣門巷，斜日草連天。只有臺城月，千古照嬋娟。
水調歌頭
作者：周紫芝
朝代：宋

濯錦橋邊月，幾度照中秋。年年此夜清景，伴我與君遊。萬里相隨何處，看盡吳波越嶂，更向古徐州。應為霜髯老，西望倚黃樓。天如水，雲似掃，素魂流。不知今夕何夕，相對語羈愁。故國歸來何事，記易南枝驚鵲，還對玉蟾羞。踏盡疏桐影，更復為君留。
水調歌頭
作者：周紫芝
朝代：宋

白髮三千丈，雙鬢不勝垂。人間憂喜如夢，老矣更何之。蘧玉行年過了，未必如今俱是，五十九年非。擬把彭殤夢，分付與痴兒。君莫羨，客起舞，壽瓊卮。此生但願，長遣猿鶴共追隨。金印借令如鬥，富貴那能長久，不飲竟何為。莫問蓬萊路，從古少人知。
水調歌頭
作者：周紫芝
朝代：宋

落日在煙樹，雲水兩空濛。澹霞消盡，何事依約有微紅。湖上晚來風細，吹盡一天殘雨，蒼翠溼千峰。誰遣長空月，冷浸玉壺中。問明月，應解笑，白頭翁。不堪老去，依舊臨水照衰容。良夜幾橫煙棹，獨倚危牆西望，目斷遠山重。但恨故人遠，此樂與誰同。
水调歌头
作者：周紫芝
朝代：宋

生日词者，盖自竹坡老人始也
白发三千丈，双鬓不胜垂。人间忧喜如梦，老矣更何之。蘧玉行年过了，未必如今俱是，五十九年非。拟把彭殇梦，分付举痴儿。
君莫羡，客起舞，寿琼卮。此生但愿，长遣猿鹤共追随。金印借令如斗，富贵那能长久，不饮竟何为。莫问蓬莱路，从古少人知。
水调歌头
作者：周紫芝
朝代：宋
体裁：词

落日在烟树，云水两空濛。
澹霞消尽，何事依约有微红。
湖上晚来风细，吹尽一天残雨，苍翠湿千峰。
谁遣长空月，冷浸玉壶中。
问明月，应解笑，白头翁。
不堪老去，依旧临水照衰容。
良夜几横烟棹，独倚危墙西望，目断远山重。
但恨故人远，此乐与谁同。
水调歌头 其一 十月六日于仆为始生之日，戏作此词为林下一笑。世固未有自作生日词者，盖自竹坡老人始也
作者：周紫芝
朝代：宋

白发三千丈，双鬓不胜垂。人间忧喜如梦，老矣更何之。蘧玉行年过了，未必如今俱是，五十九年非。拟把彭殇梦，分付举痴儿。君莫羡，客起舞，寿琼卮。此生但愿，长遣猿鹤共追随。金印借令如斗，富贵那能长久，不饮竟何为。莫问蓬莱路，从古少人知。
水调歌头 其二 王次卿归自彭门，中秋步月作
作者：周紫芝
朝代：宋
体裁：词

濯锦桥边月，几度照中秋。年年此夜清景，伴我与君游。万里相随何处，看尽吴波越嶂，更向古徐州。应为霜髯老，西望倚黄楼。天如水，云似扫，素光流。不知今夕何夕，相对语羁愁。故国归来何事，记易南枝惊鹊，还对玉蟾羞。踏尽疏桐影，更复为君留。
水调歌头 其四 雨后月出西湖作
作者：周紫芝
朝代：宋

落日在烟树，云水两空濛。澹霞消尽，何事依约有微红。湖上晚来风细，吹尽一天残雨，苍翠湿千峰。谁遣长空月，冷浸玉壶中。问明月，应解笑，白头翁。不堪老去，依旧临水照衰容。良夜几横烟棹，独倚危樯西望，目断远山重。但恨故人远，此乐与谁同。
水调歌头·岁晚念行役
作者：周紫芝
朝代：宋
体裁：词

岁晚念行役，江阔渺风烟。六朝文物何在，回首更凄然。倚尽危楼杰观，暗想琼枝璧月，罗袜步承莲。桃叶山前鹭，无语下寒滩。潮寂寞，浸孤垒，涨平川。莫愁艇子何处，烟树杳无边。王谢堂前双燕，空绕乌衣门巷，斜日草连天。只有台城月，千古照婵娟。
水调歌头·濯锦桥边月
作者：周紫芝
朝代：宋
体裁：词

濯锦桥边月，几度照中秋。年年此夜清景，伴我与君游。万里相随何处，看尽吴波越嶂，更向古徐州。应为霜髯老，西望倚黄楼。天如水，云似扫，素魂流。不知今夕何夕，相对语羁愁。故国归来何事，记易南枝惊鹊，还对玉蟾羞。踏尽疏桐影，更复为君留。
水调歌头·白发三千丈
作者：周紫芝
朝代：宋
体裁：词

白发三千丈，双鬓不胜垂。人间忧喜如梦，老矣更何之。蘧玉行年过了，未必如今俱是，五十九年非。拟把彭殇梦，分付与痴儿。君莫羡，客起舞，寿琼卮。此生但愿，长遣猿鹤共追随。金印借令如斗，富贵那能长久，不饮竟何为。莫问蓬莱路，从古少人知。
水调歌头·落日在烟树
作者：周紫芝
朝代：宋

落日在烟树，云水两空蒙。
澹霞消尽，何事依约有微红。
湖上晚来风细，吹尽一天残雨，苍翠湿千峰。
谁遣长空月，冷浸玉壶中。
问明月，应解笑，白头翁。
不堪老去，依旧临水照衰容。
良夜几横烟棹，独倚危墙西望，目断远山重。
但恨故人远，此乐与谁同。
水调歌头（王次卿归自彭门，中秋步月）
作者：周紫芝
朝代：宋

作濯锦桥边月，几度照中秋。年年此夜清景伴我与君游。万里相随何处，看尽吴波越嶂，更向古徐州。应为霜髯老，西望倚黄楼。
天如水，云似扫，素魂流。不知今夕何夕，相对语羁愁。故国归来何事，记易南枝惊鹊，还对玉蟾羞。踏尽疏桐影，更复为君留。
水调歌头（雨后月出西湖作）
作者：周紫芝
朝代：宋

落日在烟树，云水两空濛。淡霞消尽，何事依约有微红。湖上晚来风细，吹尽一天残雨，苍翠湿千峰。谁遣长空月，冷浸玉壶中。
问明月，应解笑，白头翁。不堪老去，依旧临水照衰容。良夜几横烟棹，独倚危樯西望，目断远山重。但恨故人远，此乐与谁同。
水龙吟 其一 天申节祝圣词
作者：周紫芝
朝代：宋

黄金双阙横空，望中隐约三山眇。春皇欲降，渚烟收尽，青虹正绕。日到层霄，九枝光满，普天俱照。看海中桃熟，云幡绛节，冉冉度、沧波渺。遥想建章宫阙，□熏风、月寒清晓。红鸾影上，云韶声里，蒙天一笑。万国朝元，百蛮款塞，太平多少。听尧云深处，人人尽祝，似天难老。
水龙吟 其一 天申节祝圣词
作者：周紫芝
朝代：宋
体裁：词

黄金双阙横空，望中隐约三山眇。春皇欲降，渚烟收尽，青虹正绕。日到层霄，九枝光满，普天俱照。看海中桃熟，云幡绛节，冉冉度、沧波渺。遥想建章宫阙，度薰风、月寒清晓。红鸾影上，云韶声里，蒙天一笑。万国朝元，百蛮款塞，太平多少。听尧云深处，人人尽祝，似天难老。
水龙吟 其二 题梦云轩
作者：周紫芝
朝代：宋

楚山千叠浮空，楚云只在巫山住。鸾飞凤舞，当时空记，梦中奇语。晓日曈昽，夕阳零乱，袅红萦素。问如今依旧，霏霏冉冉，知他为、谁朝暮。玉佩烟鬟飞动，炯星眸、人间相遇。嫣然一笑，阳城下蔡，尽成惊顾。蕙帐春浓，兰衾日暖，未成行雨。但丁宁莫似，阳台梦断，又随风去。
水龙吟·楚山千叠浮空
作者：周紫芝
朝代：宋
体裁：词

楚山千叠浮空，楚云只在巫山往。
鸾飞凤舞，当时空记，梦中奇语。
晓日瞳昽，夕阳零乱，袅红萦素。
问如今依旧，霏霏冉冉，知他为、谁朝暮。
玉佩烟鬟飞动，炯星眸、人间相遇。
嫣然一笑，阳城下蔡，尽成惊顾。
蕙帐春浓，兰衾日暖，未成行雨。
但丁宁莫似，阳台梦断，又随风去。
水龙吟·楚山木落风高
作者：周紫芝
朝代：宋
体裁：词

楚山木落风高，暮云黯黯孤容瘦。天晴似洗，明霞消尽，玉峦排秀。九凤飞来，五云深处，一时轻矫。恨三山不见，六鳌去后，天空远，人将老。堪笑此生如寄，信扁舟、朅来江表。望中愁眼，依稀犹认，数峰林杪。万里东南，跨江云梦，此情多少。问何时还我，千岩万壑，卧霜天晓。
水龙吟·黄金双阙横空
作者：周紫芝
朝代：宋
体裁：词

黄金双阙横空，望中隐约三山眇。
春皇欲降，渚烟收尽，青虹正绕。
日到层宵，九枝光满，普天俱照。
看海中桃熟，云幡绛节，冉冉度、沧波渺。
遥想建章宫阙，□熏风、月寒清晓。
红鸾影上，云韶声里，蒙天一笑。
万国朝元，百蛮款塞，太平多少。
听尧云深处，人人尽祝，似天难老。
水龙吟（须江望九华作）
作者：周紫芝
朝代：宋

楚山木落风高，暮云黯黯孤容瘦。天晴似洗，明霞消尽，玉峦排秀。九凤飞来，五云深处，一时轻矫。恨三山不见，六鳌去后，天空远、人将老。
堪笑此生如寄，信扁舟、釭来江表。望中愁眼，依稀犹认，数峰林杪。万里东南，跨江云梦，此情多少。问何时还我，千岩万壑，卧霜天晓。
水龙吟（题梦云轩）
作者：周紫芝
朝代：宋

楚山千叠浮空，楚云只在巫山住。鸾飞凤舞，当时空记，梦中奇语。晓日曈日龙，夕阳零乱，袅红萦素。问如今依旧，霏霏冉冉，知他为、谁朝暮。
玉佩烟鬟飞动，炯星眸、人间相遇。嫣然一笑，阳城下蔡，尽成惊顾。蕙帐春浓，兰衾日暖，未成行雨。但丁宁莫似，阳台梦断，又随风去。
永遇乐·五日
作者：周紫芝
朝代：宋
体裁：词

槐幄如云，燕泥犹湿，雨馀清暑。细草摇风，小荷擎雨，时节还端午。碧罗窗底，依稀记得，闲系翠丝烟缕。到如今、前欢如梦，还对綵绦无语。榴花半吐，金刀犹在，往事更堪重数。艾虎钗头，菖蒲酒里，旧约浑无据。轻衫如雾，玉肌似削，人在画楼深处。想灵符、无人共带，翠眉暗聚。
永遇乐·槐幄如云
作者：周紫芝
朝代：宋
体裁：词

槐幄如云，燕泥犹湿，雨馀清暑。细草摇风，小荷擎雨，时节还端午。碧罗窗底，依稀记得，闲系翠丝烟缕。到如今、前欢如梦，还对彩绦无语。榴花半吐，金刀犹在，往事更堪重数。艾虎钗头，菖蒲酒里，旧约浑无据。轻衫如雾，玉肌似削，人在画楼深处。想灵符、无人共带，翠眉暗聚。
永遇乐（五日）
作者：周紫芝
朝代：宋

槐幄如云，燕泥犹湿，雨余清暑。细草摇风，小荷擎雨，时节还端午。碧罗窗底，依稀记得，闲系翠丝烟缕。到如今、前欢如梦，还对彩绥条无语。
榴花半吐，金刀犹在，往事更堪重数。艾虎钗头，菖蒲酒里，旧约浑无据。轻衫如雾，玉肌似削，人在画楼深处。想灵符、无人共带，翠眉暗聚。
汉宫春
作者：周紫芝
朝代：宋

然如身在孤山，雪后园林、水边篱落，使人神气俱清。又明日，乃作此词歌于妙香寮中，亦仆西来一可喜事也
香满箱奁，看沈犀弄水，浓麝含薰。荀郎一时旧事，尽属王孙。残膏胜馥，须倾囊、乞与兰荪。金兽暖，云窗雾阁，为人洗尽余醺。
依稀雪梅风味，似孤山尽处，马上烟村。从来甲煎浅俗，那忍重闻。苏台燕寝，下重帏、深闭孤云。都占得，横斜乱影，伴他月下黄昏。
汉宫春 其一 己未中秋作
作者：周紫芝
朝代：宋
体裁：词

秋意还深，渐银床露冷，梧叶风高。婵娟也应为我，羞照霜毛。流年老尽，漫银蟾、冷浸香醪。须尽把，平生怨感，一时分付离骚。伤心故人千里，问阴晴何处，还记今宵。楼高共谁同看，玉桂烟梢。南枝鹊绕，叹此生、飘转江皋。须更约，他年清照，为人常到寒霄。
汉宫春 其二 别乘赵李成以山谷道人反魂梅香材见遗
作者：周紫芝
朝代：宋
体裁：词

香满箱奁，看沈犀弄水，浓麝含薰。荀郎一时旧事，尽属王孙。残膏剩馥，须倾囊、乞与兰荪。金兽暖，云窗雾阁，为人洗尽馀醺。依稀雪梅风味，似孤山尽处，马上烟村。从来甲煎浅俗，那忍重闻。苏台燕寝，下重帏、深闭孤云。都占得，横斜乱影，伴他月下黄昏。
汉宫春·香满箱奁
作者：周紫芝
朝代：宋

香满箱奁，看沈犀弄水，浓麝含熏。
荀郎一时旧事，尽属王孙。
残膏剩馥，须倾囊、乞与兰荪。
金兽暖，云窗雾阁，为人洗尽馀醺。
依稀雪梅风味，似孤山尽处，马上烟村。
从来甲煎浅俗，那忍重闻。
苏台燕寝，下重帏、深闭孤云。
都占得，横斜乱影，伴他月下黄昏。
汉宫春（己未中秋作）
作者：周紫芝
朝代：宋
体裁：词

秋意还深，渐银床露冷，梧叶风高。婵娟也应为我，羞照霜毛。流年老尽，漫银蟾、冷浸香醪。除尽把，平生怨感，一时分付离骚。伤心故人千里，问阴晴何处，还记今宵。楼高共谁同看，玉桂烟梢。南枝鹊绕，叹此生、飘转江皋。须更约，他年清照，为人常到寒霄。
汉宫词
作者：周紫芝
朝代：宋
体裁：古风

汉宫五月多南风，宫槐覆砌花阴浓。彤庭破晓瑞雾薄，宝槛茙葵迎日红。池面鸡头青蹙衄，菖蒲有花池水绿。殿阁风清白日长，五丝结綵献君王。汉皇年来新受箓，自篆天书辟邪毒。六宫此日多欢娱，就中何人恩宠殊。黄金钗横绛囊小，争带君王亲写符。
江城子
作者：周紫芝
朝代：宋

夕阳低尽柳如烟。淡平川。断肠天。今夜十分，霜月更娟娟。怎得人如天上月，虽暂缺，有时圆。断云飞雨又经年。思凄然。泪涓涓。且做如今，要见也无缘。因甚江头来处雁，飞不到，小楼边。碧梧和露滴清秋。小庭幽。翠烟流。羞带一襟，明月上危楼。苦恨秋江风与月，偏管断，这些愁。此情空道两绸缪。信悠悠。几时休。到得如今，刬地见无由。拟待不能思想得，无限事，在心头。
江城子
作者：周紫芝
朝代：宋

夕陽低盡柳如煙。淡平川。斷腸天。今夜十分，霜月更娟娟。怎得人如天上月，雖暫缺，有時圓。斷雲飛雨又經年。思悽然。淚涓涓。且做如今，要見也無緣。因甚江頭來處雁，飛不到，小樓邊。
江城子
作者：周紫芝
朝代：宋
体裁：词

碧梧和露滴清秋。
小庭幽。
翠烟流。
羞带一襟，明月上危楼。
苦恨秋江风与月，偏管断，这些愁。
此情空道两绸缪。
信悠悠。
几时休。
到得如今，剗地见无由。
拟待不能思想得，无限事，在心头。
江城子
作者：周紫芝
朝代：宋

碧梧和露滴清秋。小庭幽。翠煙流。羞帶一襟，明月上危樓。苦恨秋江風與月，偏管斷，這些愁。此情空道兩綢繆。信悠悠。幾時休。到得如今，剗地見無由。擬待不能思想得，無限事，在心頭。
江城子·夕阳低尽柳如烟
作者：周紫芝
朝代：宋
体裁：词

夕阳低尽柳如烟。淡平川。断肠天。今夜十分，霜月更娟娟。怎得人如天上月，虽暂缺，有时圆。断云飞雨又经年。思凄然。泪涓涓。且做如今，要见也无缘。因甚江头来处雁，飞不到，小楼边。
江城子·碧梧和露滴清秋
作者：周紫芝
朝代：宋
体裁：词

碧梧和露滴清秋。小庭幽。翠烟流。羞带一襟，明月上危楼。苦恨秋江风与月，偏管断，这些愁。此情空道两绸缪。信悠悠。几时休。到得如今，刬地见无由。拟待不能思想得，无限事，在心头。
池口觀樓船
作者：周紫芝
朝代：宋

湘水妖氛靜，樓船盡日横。
風濤心自恐，舟楫眼初驚。
伏莽膏金鉞，將軍駕木城。
太平無此物，指日望銷兵。
池口观楼船
作者：周紫芝
朝代：宋
体裁：五言律诗

湘水妖氛静，楼船尽日横。风涛心自恐，舟楫眼初惊。伏莽膏金钺，将军驾木城。太平无此物，指日望销兵。
池莲初着数花
作者：周紫芝
朝代：宋

数枝临水见纤娥，新采红蓝染袜罗。
传语薫风莫吹去，且容留眼看微波。
池莲初著数花
作者：周紫芝
朝代：宋

数枝临水见纤娥，新采红蓝染袜罗。传语薰风莫吹去，且容留眼看微波。
池蓮初著數花
作者：周紫芝
朝代：宋

數枝臨水見纖娥，新採紅藍染襪羅。
傳語薫風莫吹去，且容留眼看微波。
汪才任寺簿得刘遗民钓台于泾水之上将作小亭而未暇有诗次其韵
作者：周紫芝
朝代：宋

眼前时事只纷纷，林下谁来吊逸民。断石至今留故物，赤栏何日照江滨。飘流岁月人空远，料理风烟意转新。拟借一椽垂短钓，此生真欲继前尘。
汪才任寺簿得刘遗民钓台于泾水之上将作小亭而未暇有诗次其韵
作者：周紫芝
朝代：宋

眼前时事只纷纷，林下谁来弔逸民。
断石至今留故物，赤栏何日照江濵。
飘流岁月人空远，料理风烟意转新。
拟借一椽垂短钓，此生真欲继前尘。
汪才任寺簿得劉遺民釣臺于涇水之上將作小亭而未暇有詩次其韻
作者：周紫芝
朝代：宋

眼前時事只紛紛，林下誰來弔逸民。
斷石至今留故物，赤欄何日照江濵。
飄流歲月人空遠，料理風烟意轉新。
擬借一椽垂短釣，此生真欲繼前塵。
汴堤冬日二首
作者：周紫芝
朝代：宋

榆柳风微不动尘，平沙如粉衬车轮。今年汴上三冬暖，已带长安二月春。当年漫漫雪如尘，古汴重冰欲折轮。暖日如今著行客，长安三度见青春。
汴堤冬日二首·其一
作者：周紫芝
朝代：宋
体裁：七言绝句

榆柳风微不动尘，平沙如粉衬车轮。今年汴上三冬暖，已带长安二月春。
汴堤冬日二首·其二
作者：周紫芝
朝代：宋

当年漫漫雪如尘，古汴重冰欲折轮。
暖日如今着行客，长安三度见青春。
汴堤冬日二首·其二
作者：周紫芝
朝代：宋

当年漫漫雪如尘，古汴重冰欲折轮。暖日如今著行客，长安三度见青春。
汴隄冬日二首·其一
作者：周紫芝
朝代：宋

榆柳風微不動塵，平沙如粉襯車輪。
今年汴上三冬暖，已带長安二月春。
汴隄冬日二首·其二
作者：周紫芝
朝代：宋

當年漫漫雪如塵，古汴重冰欲折輪。
暖日如今著行客，長安三度見青春。
沈元用太守和具茨詩張元明兩用其韻見邀同賦
作者：周紫芝
朝代：宋

漢陽胡騎嘶秦川，六龍御日升中天。
翠鑾親巡耀寶鞭，神武自作諸將先。
子陽盗據衆萬千，井中蛙腹不受鋋。
虎頭誰敢當文淵，一洗萬古空英躔。
風威巳落諸蕃傳，上兵伐謀軍貴全。
固應玉陛當周旋，朱幡猶此閲望弦。
安危以身誰肯前，願扶國步整播遷。
勁兵出塞鏖祁連，長纓曳首來翩聯。
盡驅酋長朝甘泉，未慚驃騎羞戈船。
先聲旋下齊與燕，稱觴拜舞呼萬年。
黄童佩犢無征廛，農桑萬里通人烟。
蓬頭舞劍空腰纒，要分頗牧來藩宣。
古來千里制一賢，長城未必能防邊。
沈元用太守和具茨诗张元明两用其韵见邀同赋
作者：周紫芝
朝代：宋

汉阳胡骑嘶秦川，六龙御日升中天。
翠銮亲巡耀宝鞭，神武自作诸将先。
子阳盗据众万千，井中蛙腹不受鋋。
虎头谁敢当文渊，一洗万古空英躔。
风威巳落诸蕃传，上兵伐谋军贵全。
固应玉陛当周旋，朱幡犹此阅望弦。
安危以身谁肯前，愿扶国步整播迁。
劲兵出塞鏖祁连，长缨曳首来翩联。
尽驱酋长朝甘泉，未惭骠骑羞戈船。
先声旋下齐与燕，称觞拜舞呼万年。
黄童佩犊无征廛，农桑万里通人烟。
蓬头舞剑空腰纒，要分颇牧来藩宣。
古来千里制一贤，长城未必能防边。
沈元用太守和具茨诗张元明两用其韵见邀同赋
作者：周紫芝
朝代：宋

汉阳胡骑嘶秦川，六龙御日升中天。翠銮亲巡耀宝鞭，神武自作诸将先。子阳盗据众万千，井中蛙腹不受鋋。虎头谁敢当文渊，一洗万古空英躔。风威巳落诸蕃传，上兵伐谋军贵全。固应玉陛当周旋，朱幡犹此阅望弦。安危以身谁肯前，愿扶国步整播迁。劲兵出塞鏖祁连，长缨曳首来翩联。尽驱酋长朝甘泉，未惭骠骑羞戈船。先声旋下齐与燕，称觞拜舞呼万年。黄童佩犊无征廛，农桑万里通人烟。蓬头舞剑空腰缠，要分颇牧来藩宣。古来千里制一贤，长城未必能防边。
沈季卿出元具茨王相山詩卷相示兩翁雖存没異途而均爲不偶讀之良增慨歎爲題軸尾
作者：周紫芝
朝代：宋

沈郎带减不勝衣，瘦甚由來政坐詩。
試數交游盡前輩，便知文采照當時。
子猷何處尋脩竹，漫叟今誰弔舊祠。
人似浮雲忽吹散，老夫雖健鬢成絲。
沈季卿出元具茨王相山诗卷相示两翁虽存没异途而均为不偶读之良增慨叹为题轴尾
作者：周紫芝
朝代：宋

沈郎带减不胜衣，瘦甚由来政坐诗。
试数交游尽前辈，便知文采照当时。
子猷何处寻修竹，漫叟今谁弔旧祠。
人似浮云忽吹散，老夫虽健鬓成丝。
沈季卿出元具茨王相山诗卷相示两翁虽存没异途而均为不偶读之良增慨叹为题轴尾
作者：周紫芝
朝代：宋

沈郎带减不胜衣，瘦甚由来政坐诗。试数交游尽前辈，便知文采照当时。子猷何处寻脩竹，漫叟今谁吊旧祠。人似浮云忽吹散，老夫虽健鬓成丝。
沈貴池挽詞
作者：周紫芝
朝代：宋

澤宮當日喜逢君，雞鶩初驚鶴在羣。
果見亷平清似水，不嫌名宦薄於雲。
一區未買江邊宅，三尺誰澆隴上墳。
自古達人俱泯滅，固應知有沈休文。
沈贵池挽词
作者：周紫芝
朝代：宋

泽宫当日喜逢君，鸡鹜初惊鹤在羣。
果见亷平清似水，不嫌名宦薄于云。
一区未买江边宅，三尺谁浇陇上坟。
自古达人俱泯灭，固应知有沈休文。
沈贵池挽词
作者：周紫芝
朝代：宋

泽宫当日喜逢君，鸡鹜初惊鹤在群。果见廉平清似水，不嫌名宦薄于云。一区未买江边宅，三尺谁浇陇上坟。自古达人俱泯灭，固应知有沈休文。
沙塞子
作者：周紫芝
朝代：宋

玉溪秋月浸寒波。忍持酒、重聽驪歌。不堪對、綠陰飛閣，月下羞蛾。夜深驚鵲轉南柯。慘別意、無奈愁何。他年事、不須重問，轉更愁多。
沙塞子
作者：周紫芝
朝代：宋

秋雲微淡月微羞。雲黯黯、月彩難留。只應是、嫦娥心裡，也似人愁。幾時回步玉移鉤。人共月、同上南樓。卻重聽、畫闌西角，月下輕謳。
沙塞子（中秋无月）
作者：周紫芝
朝代：宋
体裁：词

秋云微淡月微羞。云黯黯、月彩难留。只应是、嫦娥心里，也似人愁。几时回步玉移钩。人共月、同上南楼。却重听、画阑西角，月下轻讴。
沙塞子（席上送赵戒叔，时东南方扰）
作者：周紫芝
朝代：宋
体裁：词

玉溪秋月浸寒波。忍持酒、重听骊歌。不堪对、绿阴飞阁，月下羞蛾。夜深惊鹊转南柯。惨别意、无奈愁何。他年事、不须重问，转更愁多。
河伯小史白事歌
作者：周紫芝
朝代：宋

冯夷宫中地无土，五更排衙朝击鼓。大官拥旆呵马归，小史白事当前语。自言赋命颇奇穷，一生自足风波苦。船须把缆始敢放，雾可藏身亦时吐。防危虑患岂不至，往往不知遭网罟。河神笑谓小史言，祸福不计愚与奸。恢恢天网自不失，琐琐尔曹何足论。小史速退卷舌走，顾视俦列图前奔。
河伯小史白事歌
作者：周紫芝
朝代：宋

冯夷宫中地无土，五更排衙朝击鼓。
大官拥旆呵马归，小史白事当前语。
自言赋命颇奇穷，一生自足风波苦。
船须把缆始敢放，雾可藏身亦时吐。
防危虑患岂不至，往往不知遭网罟。
河神笑谓小史言，祸福不计愚与姦。
恢恢天网自不失，琐琐尔曹何足论。
小史速退卷舌走，顾视俦列图前奔。
河伯小史白事歌
作者：周紫芝
朝代：宋

馮夷宮中地無土，五更排衙朝擊鼓。
大官擁旆呵馬歸，小史白事當前語。
自言賦命頗奇窮，一生自足風波苦。
船須把纜始敢放，霧可藏身亦時吐。
防危慮患豈不至，往往不知遭網罟。
河神笑謂小史言，禍福不計愚與姦。
恢恢天網自不失，瑣瑣爾曹何足論。
小史速退卷舌走，顧視儔列圖前奔。
河桥晚思三首
作者：周紫芝
朝代：宋

出门犹未夕阳低，倚杖还惊露湿衣。等得树头鸦定后，会邀林外月同归。雨后津桥饮断虹，暮林重噪一蝉风。月来烟陇挂玉玦，云向碧天成峭峰。秋水平堤带雨浑，小桥分港到篱根。晚来幽事亦可喜，忽有渔舟时傍门。
河桥晚思三首·其一
作者：周紫芝
朝代：宋
体裁：七言绝句

出门犹未夕阳低，倚杖还惊露湿衣。等得树头鸦定后，会邀林外月同归。
河桥晚思三首·其三
作者：周紫芝
朝代：宋
体裁：七言绝句

秋水平堤带雨浑，小桥分港到篱根。晚来幽事亦可喜，忽有渔舟时傍门。
河桥晚思三首·其二
作者：周紫芝
朝代：宋
体裁：七言绝句

雨后津桥饮断虹，暮林重噪一蝉风。月来烟陇挂玉玦，云向碧天成峭峰。
河橋晚思三首·其一
作者：周紫芝
朝代：宋

出門猶未夕陽低，倚杖還驚露濕衣。
等得樹頭鴉定後，會邀林外月同歸。
河橋晚思三首·其三
作者：周紫芝
朝代：宋

秋水平堤带雨渾，小橋分港到籬根。
晚來幽事亦可喜，忽有漁舟時傍門。
河橋晚思三首·其二
作者：周紫芝
朝代：宋

雨後津橋飲斷虹，暮林重噪一蟬風。
月來烟隴掛玉玦，雲向碧天成峭峰。
河魨三絕·其一
作者：周紫芝
朝代：宋

水没春江不見沙，河魨吹絮荻生芽。
平生所欠但一死，可更杯中論鏌邪。
河魨三絕·其三
作者：周紫芝
朝代：宋

一飽欣然下箸餘，庾郎鮭菜復何須。
當時獻納堪憐許，只解區區說䱥魚。
河魨三絕·其二
作者：周紫芝
朝代：宋

釣蓑常恨此盟寒，兩歲珍庖屢入盤。
細雨春江從此逝，不應猶棄季鷹官。
河魨之美唯西施乳得名舊矣而未有作詩者戲作此詩
作者：周紫芝
朝代：宋

吳王宮中半吳女，選入吳宮歌白苧。
姑蘇臺上看西施，羞得紅粧不歌舞。
青絲籠髻雲剪衣，玉垂雙乳膚凝脂。
香羅對畫兩鸂鶒，半約胸酥人未知。
邇來紅魚新入饌，西施乳入詩翁眼。
釅白還驚春雪温，細理不知燕玉軟。
坐中嘉名思昔人，未許八珍當禁臠。
更將人乳作蒸豚，可笑此郎風味淺。
不知柱下風流張相君，暮年飲乳不飲醇。
帳中侍兒知有幾，當時西子今未聞。
白頭自笑竹坡老，烹鮮誰餉杯中珍。
江瑤歛袂敢争席，一尊伴我抛青春。
河鲀三绝
作者：周紫芝
朝代：宋

水没春江不见沙，河鲀吹絮荻生芽。平生所欠但一死，可更杯中论镆邪。钓蓑常恨此盟寒，两岁珍庖屡入盘。细雨春江从此逝，不应犹弃季鹰官。一饱欣然下箸馀，庾郎鲑菜复何须。当时献纳堪怜许，只解区区说䱥鱼。
河鲀三绝·其一
作者：周紫芝
朝代：宋
体裁：七言绝句

水没春江不见沙，河鲀吹絮荻生芽。平生所欠但一死，可更杯中论镆邪。
河鲀三绝·其三
作者：周紫芝
朝代：宋

一饱欣然下箸余，庾郎鲑菜復何须。
当时献纳堪怜许，只解区区说䱥鱼。
河鲀三绝·其三
作者：周紫芝
朝代：宋

一饱欣然下箸馀，庾郎鲑菜复何须。当时献纳堪怜许，只解区区说䱥鱼。
河鲀三绝·其二
作者：周紫芝
朝代：宋
体裁：七言绝句

钓蓑常恨此盟寒，两岁珍庖屡入盘。细雨春江从此逝，不应犹弃季鹰官。
河鲀之美唯西施乳得名旧矣而未有作诗者戏作此诗
作者：周紫芝
朝代：宋

吴王宫中半吴女，选入吴宫歌白苎。
姑苏台上看西施，羞得红粧不歌舞。
青丝笼髻云剪衣，玉垂双乳肤凝脂。
香罗对画两鸂鶒，半约胸酥人未知。
迩来红鱼新入馔，西施乳入诗翁眼。
酽白还惊春雪温，细理不知燕玉软。
坐中嘉名思昔人，未许八珍当禁脔。
更将人乳作蒸豚，可笑此郎风味浅。
不知柱下风流张相君，暮年饮乳不饮醇。
帐中侍儿知有几，当时西子今未闻。
白头自笑竹坡老，烹鲜谁饷杯中珍。
江瑶敛袂敢争席，一尊伴我抛青春。
河鲀之美唯西施乳得名旧矣而未有作诗者戏作此诗
作者：周紫芝
朝代：宋

吴王宫中半吴女，选入吴宫歌白苧。姑苏台上看西施，羞得红妆不歌舞。青丝笼髻云剪衣，玉垂双乳肤凝脂。香罗对画两鸂鶒，半约胸酥人未知。迩来红鱼新入馔，西施乳入诗翁眼。酽白还惊春雪温，细理不知燕玉软。坐中嘉名思昔人，未许八珍当禁脔。更将人乳作蒸豚，可笑此郎风味浅。不知柱下风流张相君，暮年饮乳不饮醇。帐中侍儿知有几，当时西子今未闻。白头自笑竹坡老，烹鲜谁饷杯中珍。江瑶敛袂敢争席，一尊伴我抛青春。
泥滑滑
作者：周紫芝
朝代：宋
体裁：古风

山中流水声聒聒，春禽说雨春泥滑。谁为春禽语，莫报幽人明日雨。幽人明日欲上山，山头雨足花斓斑。
泥滑滑
作者：周紫芝
朝代：宋

山中流水聲聒聒，春禽說雨春泥滑。
誰爲春禽語，莫報幽人明日雨。
幽人明日欲上山，山頭雨足花斕斑。
洗馬行和關子東韻
作者：周紫芝
朝代：宋

憶昔四海多甲兵，令嚴細柳將軍營。
鐵衣健卒持滿立，黑頭壯士從軍行。
眼前千馬復萬馬，寸土不耕犁與騂。
自從虎皮蒙劍戟，此馬不聞鼙鼓驚。
只今盡浴長安水，七十萬匹俱長鳴。
風騣霧鬛久不試，日饜官粟無斗升。
廟堂伊吕自有策，不與韓白齊功名。
圉人但喜馬肥健，野老安知無戰爭。
有君如此豈不樂，俟河幾時今得清。
不須天育驃騎種，雲霧晦冥方降精。
我欲刻石上浯水，白頭弄筆羞書生。
不聞鐵騎響鳴鏑，但聽玉簫吹九成。
洗马行和关子东韵
作者：周紫芝
朝代：宋

忆昔四海多甲兵，令严细柳将军营。铁衣健卒持满立，黑头壮士从军行。眼前千马复万马，寸土不耕犁与骍。自从虎皮蒙剑戟，此马不闻鼙鼓惊。只今尽浴长安水，七十万匹俱长鸣。风騣雾鬣久不试，日餍官粟无斗升。庙堂伊吕自有策，不与韩白齐功名。圉人但喜马肥健，野老安知无战争。有君如此岂不乐，俟河几时今得清。不须天育骠骑种，云雾晦冥方降精。我欲刻石上浯水，白头弄笔羞书生。不闻铁骑响鸣镝，但听玉箫吹九成。